Vranj dao iskaz, smješten u pritvorsku jedinicu - BIGportal.ba\nNekadašnji načelnik Sektora kriminalističke policije u Federalnoj upravi policije Edin Vranj, koji je uhapšen u Srbiji zbog ratnog zločina, dao je danas prvi iskaz u Beogradu u prisustvu advokata koji mu je dodijeljen, izjavila je ambasador BiH u Srbiji Aida Smajić.\nSmajićeva kaže da su predstavnici Ambasade od postupajućeg tužioca usmeno obaviješteni da će preko advokata dobiti optužnicu.\nMi ćemo kao ambasada raditi svoj posao kao što inače radimo u ovim slučajevima – rekla je Smajićeva.\nOna je potvrdila da sutra stiže u Sarajevo na hitne konsultacije po pozivu ministra inostranih poslova u Savjetu ministara Bisere Turković.\nSmajićeva je istakla da nije problem povlačenje ambasadora, ali da je “potrebno naći sistemsko rješenje za ovakve situacije”.\nVranj je uhapšen juče na Graničnom prelazu Uvac u Srbiji zbog sumnje da je kao isljednik u logoru u Goraždu učestvovao u maltretiranju i prebijanju ratnih zarobljenika srpske nacionalnosti koji su bili pripadnici Vojske Republike Srpske.


Ajhorst: U Neumu napravljen okvirni dokument na 17 strana - Glas Srpske\nSrna 28.01.2022 15:16\nNEUM - Direktor za zapadni Balkan pri Evropskoj službi za spoljne poslove /EEAS/ Angelina Ajhorst i specijalni izaslanik SAD za izbornu reformu Metju Palmer očekuju da će se tokom pregovora u Neumu o izmjenama Izbornog zakona BiH doći do rješenja koje će podržati Parlamentarna skupština BiH.\nAjhorstova je rekla da su razgovori sa predstavnicima stranaka vlasti i opozicije počeli sinoć i da su svjedočili kvalitetnoj i konstruktivnoj diskusiji.\nNakon sinoćnih inicijalnih razgovora, kako je navela ona, jutros se diskusija nastavila oko integriteta izbornog procesa.\n"Radimo na sveobuhvatnom dokumentu od 17 strana koje su timovi stručnjaka objedinili. Ti dokumenti će dalje prolaziti ekspertsku analizu. Važno je da imamo priliku da svjedočimo konstruktivnim pristupima svih učesnika. Puno je tema pred nama, ali se nadamo uspješnom ishodu", izjavila je Ajhorstova novinarima u Neumu.\nPalmer je rekao da su se stranke okupile da se razgovara o jačanju integriteta izbornog procesa.\n"Drago nam je da imamo priliku da razgovaramo u ovom formatu, mnogo je stvari koje će se naći na dnevnom redu. Posebno su teški tehnički aspekti koji se tiču integriteta izbornog procesa. Osim političkih lidera, diskusiji su se priključili i eksperti koji su tu da nam pomognu da riješimo neka od težih tehnička pitanja", dodao je Palmer.\nOn je naveo da su se i lideri i eksperti okupili oko istog cilja da se postigne dogovor koji bi mogao biti predstavljen u Parlamentarnoj skupštini BiH i dobiti dovoljan broj glasova.\nPalmer je rekao da su se pregovorima u Neumu pridružili eksperti Venecijanske komisije i Kancelarije za demokratske institucije i ljudska prava /ODIHR/ iz Varšave, a sutra će se pridružiti članovi međuresorne radne grupe parlamenta BiH.\n"Kakvo god rješenje se nađe, važno je da bude sa najvišim standardima. Mnogo je posla pred nama, ali dobro smo počeli. Da ne postoji optimizam za rješenje ovih pitanja i odgovarajući pristup i uvjerenje da rješenje možemo dobiti, mi ne bismo bili ovdje", naglasio je Palmer.\nPregovori stranaka iz Federacije BiH uz posredovanje međunarodnih zvaničnika o izmjenama izbornog zakonodavstva počeli su sinoć u Neumu.


Kriza odgodila praznična putovanja – Portal Ulcinj\nKriza odgodila praznična…\nNakon što smo prošle godine bili primorani da zbog epidemije korona virusa odgodimo praznična putovanja, po svemu sudeći na još neko vrijeme ćemo morati da zaboravimo na pečate u pasošima. Zbog aktuelnih mjera i epidemiološke situacije u zemlji, ali i šire, i ove praznike provešćemo na “domaćem terenu”, listajući fotografije sa ranijih putešestvija.\nDa okolnosti nijesu kakve jesu, produženi vikend i praznike, usljed preklapanja 1. maja i Uskrsa, Crnogorci bi, kao i ranijih godina, na raspolaganju imali više destinacija za putovanja. Ove godine, zbog korone, ali i složene finansijske situacije, epidemioloških mjera koje su na snazi, teško da ćemo i do mora, pišu Dnevne novine.\nDa građani ove godine nijesu pretjerano bili zainteresovani da negdje otputuju, rekli su i u podgoričkim turističkim agencijama. Naime, kako su za DN kazali iz GrandTravela, ove godine u ponudi uopšte nijesu imali grupna putovanja, već samo individualna.\n“Zbog situacije izazvane pandemijom korona virusa ove godine nijesmo imali ponude za prvomajske praznike. Imali smo samo individualne klijente, za Egipat, Dubai i Tursku, ali grupne aranžmane i polaske ništa”, naveli su u agenciji Grand travel.\nSlična situacija je i u agenciji BuonViaggio.\n“Nijesmo imali ponude za praznike, još nijemo počeli da radimo. Mi radimo uglavnom putovanja u velike gradove Evrope tako da je zbog trenutne situacije, interesovanje slabo. Bilo je nekoliko upita, vezano za Egipat, Hurgadu, ali nije to kao što zna da bude”, kažu iz ove agencije.\nI u agenciji Galileo navode da im je ove godine broj ponuda znatno manji u odnosu na godine prije pojave korona virusa.\n“Trudimo se da u našoj ponudi imamo što više destinacija, međutim zbog brojnih ograničenja, izazvanih korona virusom i pravila za putovanja u zemlje inostranstva, nismo baš u mogućnosti da kreiramo sve ponude na koje su naši putnici navikli. Samim tim i broj ponuda je znatno manji, u odnosu na godine prije pojave korona virusa. Za proljećne praznike u ponudi imamo destinacije u regionu (Ohrid i Sarajevo), kao i neke dalje destinacije poput Turske i Egipta. U našoj ponudi nalaze se i proljećni promotivni aranžmani za hotele u Crnoj Gori”, navodi direktor prodaje u ovoj agenciji Milan Koprivica.\nImajući u vidu da još nema ponuda za popularne evropske destinacije (Italiju, Španiju, Francusku, Grčku i druge), putnici se, kako kaže, uglavnom odlučuju na putovanja do nekih destinacija u regionu, prije svega Sjevernu Makedoniju i Bosnu i Hercegovinu.\n“Primijetno je zaista veliko interesovanje za Egipat i možemo reći da je to destinacija koja se najviše traži ovoga proljeća. Odličan odnos cijene i kvaliteta, povoljni klimatski uslovi, kao i veoma dobra usluga, razlog su zašto veliki broj putnika bira upravo Egipat kao destinaciju u ovom periodu”, kazao je Koprivica.\nOn navodi i da se, imajući u vidu da je iza nas period od godinu dana kada praktično nije bilo putovanja, može konstatovati da su stvari polako počele da se mijenjaju.\n“Trenutno interesovanje za putovanja, sigurno nije ni približno onome iz 2019. godine, jer ni ponuda nije toliko velika kao ranije. Najbolji pokazatelj koliko je manje interesovanje u odnosu na prethodne godine, govori podatak da je Agencija Gallileo u 2019. godini tokom proljećnih praznika imala oko 30 grupnih organizovanih aranžmana, a ovoga proljeća to će biti nekih 5-6 grupnih aranžmana”, rekao je Koprivica.\nSve je to, kako kaže, lako razumljivo, jer još postoje brojna ograničenja kada su turistička putovanja u pitanju.\n“Do brojnih destinacija u ovom momentu nije ni moguće doći. Upravo iz tog razloga smatramo da bi bilo dobro da nadležni organi kroz bilateralne sporazume, što prije definišu uslove za putovanja i uslove za ulazak u, prije svega, evropske države. Veoma otežavajuća okolnost je i obaveza da crnogorski državljani i prilikom povratka u Crnu Goru, moraju posjedovati PCR test. Smatramo da bi ukidanjem te obaveze, koliko-toliko olakšali putovanja naših državljana”, dodaje Koprivica.


OTVOREN 31. MEĐUNARODNI FESTIVAL INOVACIJA ZNANJA I STVARALAŠTVA – TESLA FEST – Pokrajinski sekretarijat za visoko obrazovanje i naučnoistraživačku delatnost\nOTVOREN 31. MEĐUNARODNI FESTIVAL INOVACIJA ZNANJA I STVARALAŠTVA – TESLA FEST\n12. oktobra 2017. Urednik Vesti 0\nMeđunarodni festival inovacija, znanja i stvaralaštva „Tesla fest“, otvoren je danas po 31. put za redom u „Sportskom i poslovnom centru Vojvodina“ i trajaće do 15. oktobra.\nFestival je ove godine otvorila podsekretar u Pokrajinskom sekretarijatu za visoko obrazovanje i naučnoistraživačku delatnost, prof. dr Svetlana Mihić, koja je tom prilikom naglasila da Sekretarijat svake godine podržava ovaj značajan događaj i pozdravila napore pronalazača, koji svojim patentima mogu pomoći razvoju srpske privrede.\n„ Iskreno se nadam da ćemo i u narednom periodu zajedno vredno raditi i iznedriti veliki broj novih patenata i inovacija. Samo inovacije i patenti mogu pružiti progres naše zemlje i društva“, istakla je podsekretar Mihić.\nOve godine očekuje se učešće više od 120 pronalazača, mladih talenata, istraživača, škola, instituta, fakulteta, preduzetnika iz zemlje i inostranstva sa više stotina inovacija, pronalazaka i radova mladih talenata iz: Srbije, Rusije, Kine, Irana, Švedske, Češke Republike, Bugarske, Rumunije, Makedonije, Crne gore, Hrvatske, Republike Srpske i drugih zemalja.\nTesla Fest se svake godine otvara na dan koji pronalazači u Srbiji i obeležava se kao Dan Nikole Tesle i Dan pronalazača Srbije. Ovaj dan je Tesla u više navrata istakao da mu je najdraži u životu, jer je 12. oktobra 1887. godine podneo svoju prvu patentnu prijavu američkom Zavodu za patente, kojom je obnarodovao svoje epohalno otkriće „Obrtno magnetno polje i polifazni sistem naizmeničnih struja (indukcioni motor)“ i podario ih čovečanstvu na večnost. Doživeo je primenu ovih pronalazaka i 1896. godine na Nijagarinoj hidrocentrali, a potom i širom sveta. Na osnovu ovih pronalazaka i danas funkcioniše ceo svetski energetski sistem.\nSavez pronalazača Vojvodine je osnovao „Tesla fest“, kao prikladnu formu čuvanja uspomene na nenadmašnog genija i najvećeg svetskog pronalazača. Na festu se za proteklih 30 godina takmičilo i učestvovalo na hiljade pronalazača i mladih talenata sa svojim idejama i pronalascima iz Srbije i još 25 zemalja širom sveta. Održano je na desetine naučno stručnih skupova, tribina, konferencija posvećenih intelektualnoj svojini, pronalazaštvu i Teslinom delu.


Njemačka finansira besplatno liječenje Roma - Klix.ba\nBiH\tNjemačka finansira besplatno liječenje Roma\n12.10.2009. u 15:33\t0\nNjemački ambasador u Bosni i Hercegovini Joachim Schmidt potpisao je danas sporazum na osnovu kojeg će Vlada Njemačke preuzeti troškove projekta Crvenog križa u BiH za besplatno liječenje Roma, saopćeno je.\nCilj ovog projekta je osiguranje i poboljšanje zaštite zdravlja te prevencija bolesti Roma s obzirom na teško stanje higijene i lošu medicinsku opskrbu u mnogim romskim zajednicama. Predviđeni su besplatni medicinski pregledi, medicinsko-edukativno savjetovanje te ukazivanje na mogućnosti liječenja hroničnih oboljenja. Osoblje Crvenog križa će dolaziti u posjetu romskim zajednicama u Sarajevskom i Zeničko-dobojskom kantonu te u bijeljinskoj regiji. Povod za ovu podršku je i Dekada za integraciju Roma, utemeljena 2005. godine, tokom koje bi do 2015. trebalo da budu riješeni problemi Roma kako bi se najvećoj manjini u Evropi pomoglo da dođe do više prava, saopćeno je.


Optuženi pripadnik DB za ubistvo Ćuruvije: Verovatno sam bio u blizini mesta ubistva - Jutarnji GLASnik\nSuđenje za ubistvo novinara Slavka Ćuruvije nastavljeno je izjašnjavanjem dvojice optuženih pripadnika Državne bezbednosti o dokazima tužilaštva da su bili na mestu ubistva i međusobno komunicirali. U sudnici Specijalnog suda izvršen je i uvid u pravosnažne presude u slučajevima u kojima su akteri bili pripadnici službe, kao što je atentat na Ivana Stambolića, atentat na Ibarskoj magistrali i pokušaj ubistva Vuka Draškovića u Budvi.\nNa samom početku sudskog pretresa, predsednica sudskog veća Snežana Jovanović zatražila je od drugooptuženog, načelnika beogradskog DB-a Milana Radonjića i četvrtooptuženog, glavnog inspektora u Drugoj upravi resora Ratka Romića, da se izjasne o izveštaju koji je na prethodnom ročištu predstavljen.\nI Radonjić i Romić, koji kao optuženi ne mogu odgovarati za lažno svedočenje jer u postupku nisu svedoci, osporili su većinu navoda iz ovog izveštaja koji je nastao ukrštanjem baznih stanica i listinga telefonske komunikacije brojeva koje su koristili optuženi, kao i drugi pripadnici Državne bezbednosti.\nOptuženi se brane sa tim da je izveštajom o komunikacijama manipulisala policija\nAdvokat porodice Ćuruvija Slobodan Ružić komentarišući to što su optuženi i njihovi zastupnici u više navrata govorili da je izveštaj o komunikacijama sastavljen na osnovu manipulisanih podataka kaže da misli da su to besmisleni navodi.\n„A kako bi pa drugačije i rekli, nego da tvrde da je manipulisano. Sada kada pitate, a ko je to manipulisao dođete do odgovora – policija. Pa to stvarno nema nikakvog smisla da je policija rešavajući ovo ubistvo manipulisala informacijama“ , istakao je Ružić.\n„Osporavam deo izveštaja u kome se navodi da sam ja komunicirao sa Miroslavom Kurakom. U svom životu se nisam čuo sa Kurakom…ni fiksnim telefonom, ni mobilnim telefonom, ni specijalom… ni pismom, ni razglednicom. Čoveka sam video ne više od 10 puta i razmenili smo ‘zdravo, zdravo.“ , rekao je danas u sudnici, između ostalog, Radonjić.\nKako tvrdi, ovo mogu da potvrde i podaci koji se nalaze u službi.\nNa pitanje sudije, gde se nalazio dan pre ubistva Ćuruvije, 10. aprila 1999. godine, Radonjić nije mogao precizno da odgovori.\n„Sa ogromnom verovatnoćom vam mogu odgovoriti da sam veći deo dana proveo u štabu resora Državne bezbednosti i da sam verovatno u nekom trenutku bio i u svom stanu da se istuširam, presvučem…“ , dodao je Radonjić.\nKako je naveo, oko 17 sati, 11. aprila, dobio je informaciju da je ubijen novinar Slavko Ćuruvije nakon čega je odmah pozvao prvooptuženog načelnika resora Državne bezbednosti Radomira Markovića.\n„Pozvao sam ga sa fiksnog telefona iz stana moje supruge i njenih roditelja i ostavio poruku da me pozove“ , naveo je Radonjić dodajući da ga je Marković ubrzo potom, na taj isti telefon i pozvao.\n„Tada sam ime Slavka Ćuruvije prvi put pomenuo, kada sam Radomiru Markoviću saopštio da je ubijen“ , rekao je Radonjić.\nRomić prvi put pomenuo rutu do posla preko Takovske ulice\nČetvrtooptuženi Ratko Romić takođe je negirao deo dokaza, navodeći da se nikada nije čuo sa svedokom u slučaju – Markom Žarkovićem, iako u dokazima stoji da je 9. aprila kontaktirao sa njim.\nKljučni dokaz tužilaštva Sudsko veće dva puta odbilo da uvrsti u spise\nIzveštaj o komunikacijama, na kome su zajedno radili pripadnici BIA i MUP, ranije je Sudsko veće u dva navrata odbijalo da uvrsti u spise predmeta, a na zahtev odbrane koja je tvrdila da su podaci na osnovu kojih je sastavljen pribavljeni na nezakonit način.\nIzveštaj o veštačenju je, međutim, u postupak nedavno vratio Apelacioni sud zaključivši da su trake s podacima s baznih stanica pribavljene na zakonit način.\nNakon toga, zastupnici odbrane su na prošlom suđenju odlučili da ne ulože žalbu i da se ovaj dokaz tužilaštva uvrsti u spise predmeta ali osporavajući ga i dalje.\n„Ne osporavam da sam se čuo sa Radonjićem i Kurakom u tom periodu jer sam se sa njima čuo svakodnevno“ , dodao je Romić.\nPrecizno, međutim, ni Romić nije mogao da se seti gde je bio 10. i 11. aprila. Kako je naveo, uglavnom je boravio u isturenom Odeljenju druge uprave u Ulici Danice Marković 2.\n„Odatle sam do kuće, u Borči, išao rutom preko Kneza Miloša i Takovske… Jeste to bila duža ruta ali mi je bila brža“ , rekao je Romić.\nOptuženi pripadnik DB za ubistvo Ćuruvije: Verovatno sam bio u blizini mesta ubistva Foto:Srđan Ilić\nRomić je rekao „da je verovatno bio u blizini na dan ubistva Ćuruvije jer mu je to ulica na ruti kojom se svakodnevno kretao do posla io čemu nije govorio pre tri godine\nNa pitanje sudije da li je 11. aprila na dan ubistva Ćuruvije bio u blizini Hilandarske ulice i odatle telefonirao, Romić je rekao „da je verovatno bio u blizini jer mu je to ulica na ruti kojom se svakodnevno kretao“.\nZanimljivo je da Romić o ruti do posla, koja prolazi praktično pored ulice gde se dogodilo ubistvo Ćuruvije, nije govorio prilikom iznošenja odbrane septembra pre tri godine. Na tadašnje pitanje sudije da li je po službenim aktivnostima prolazio kroz centar grada tog 11. aprila 1999. godine, Romić je rekao da ne može pouzdano da kaže jer se ne seća.\nUvid u presude u slučaju Stambolić, Ibarska magistrala, pokušaj atentata u Budvi\nKao pisani dokaz tužilaštva u spisima predmeta nalaze se i pravosnažne presude u kojima su akteri bili pripadnici državne bezbednost – slučaj Ivana Stambolića, pokušaj atentata u Budvi kao i Ibarska magistrala. Sud je danas izvodio i ove dokaze.\nTim povodom, advokat porodice Ćuruvija, Slobodan Ružić rekao je novinarima da te presude pokazuju da je služba te zločine izvodila na sličan način te da je i ubistvo Ćuruvije slično izvedeno.\nNastavak ovog suđenja zakazan je za utorak, 25. septembar, kada se očekuje dalje izvođenje dokaza.\nPodsetimo, novinar i vlasnik Dnevnog telegrafa i Evropljanina Slavko Ćuruvija ubijen je 11. avgusta 1999. godine u Svetogorskoj ulici u Beogradu, u haustoru zgrade u kojoj je živeo.\nUbistvo Slavka Ćuruvije posle 16 godina istraga stiglo je do optužnice i suđenja tek 2015, nakon formiranja Komisije za istraživanje ubistava novinara.\nKo je nevin, a ko krši pretpostavku nevinosti?\nSuđenje za ubistvo novinara Slavka Ćuruvije pokrenuo je nedavno i polemiku o tome šta podraumeva pretpostavka nevinosti i to nakon što je Advokatska komora Beograd na čelu sa Jugoslavom Tintorom predložila čak i to da ukoliko novinar prekrši može otići i u zatvor.\nDok je Tintor u izjavi za Insajder tvrdio da incijativa za uvođenje pretpostavke nevinosti kao krivičnog dela nije direktna posledica polemike oko suđenja za ubistvo Slavka Ćuruvije, činjenica je da je istovremeno pokrenuta.\nTagged ĆURUVIJA, ubistvo\nVukosavljević: Ne strahujem od smene, ni ja ne komentarišem rad drugih ministarstava


Krivokapić formalno preuzeo dužnost premijera Crne Gore | EurActiv Serbia\nKrivokapić formalno preuzeo dužnost premijera Crne Gore\nNovoizabrani premijer Crne Gore Zdravko Krivokapić je 7. decembra formalno preuzeo dužnost predsednika Vlade od prethodnika Duška Markovića. Crnogorski parlament izabrao je 4. decembra novu Vladu, čime je u opoziciju nakon 30 godina otišla Demokratska partija socijalista (DPS) predsednika Mila Đukanovića.\nVladu čini 14 članova, osam manje od prethodne predvodjene DPS-om. Potpredsednik Vlade je lider Građanskog pokreta Ujedninjena reformska akcija (URA) Dritan Abazović, koji će u novoj vladi kontrolisati bezbedonosni sektor.\nAbazović, ministarka odbrane Olivera Injac i ministar unutrašnjih poslova Sergej Sekulović prozapadno su orijentisani čime je, kako ocenjuju analitičari, učinjen ustupak URA i međunarodnoj zajednici.\nKrivokapić je na izborima predvodio prosrpski blok "Za budućnost Crne Gore", koji je zajedno sa još dva politički raznorodna saveza predvodjena Demokratama Alekse Bečića i Gradjanskim pokretom URA Dritana Abazovića, osvojio većinu parlamentarnih mesta u novom sazivu Skupštine.\nNovi premijer položio je u petak zakletvu, a nakon njega ministri su potpisali isti tekst zakletve.\n"Zaklinjem se da ću dužnost vršiti po Ustavu i zakonu, čestito, odgovorno i savjesno. Tako mi Bog pomogao", kazao je Krivokapić.\nOn je rekao da će nova vlada zahtevati samo transparentan rad svakog javnog funkcionera, te da svaki cent koji se troši bude vidljiv.\nMeđu ministrima nema predstavnika manjinskih stranaka koje su odbile poziv Krivokapića da uđu u Vladu. Ovo je prvi put u poslednjih dvadesetak godina da manjine nisu u vladi.\nEkspoze premijera Krivokapića i kandidate za članove nove vlade Crne Gore tokom trodnevne rasprave kritikovali su predstavnici nove opozicije DPS-a, ali i dela nove parlamentrane većine, posebno Demokratskog fronta (DF).\nTokom skupštinske debate najveću podršku mandataru je pružio Građanski pokret URA Dritana Abazovića, dok je Krivokapić veoma blizak sa Srpskom pravoslavnom crkvom (SPC), a i u poslednja tri meseca je imao niz spornih izjava među kojima i "da se verom pomeraju planine" i da "ko je istinski vernik se ne može zaraziti koronom".\nPoslanik URA-a Miloš Konatar je istakao u završnim rečima da je postavljen standard da svaka promena vlasti ne bude pitanje da li će Crna Gora postojati ili ne.\n"Vlada je do sada birana na glavnom odboru DPS-a. Danas više nije tako. Danas ispisujemo istoriju, jer biramo prvu demokratsku vladu u istoriji Crne Gore. Građani, ne dozvolite da vas plaše. Crna Gora postoji, Crna Gora će postojati", rekao je Konatar.\nDPS: Spojila vas je mržnja\nŠef poslaničkog kluba DPS-a Daniel Živković kazao je da je nova većina konstituisana s jednim ciljem - da detronizuje DPS.\n"Mržnja prema DPS-u vas je okupila na jedno mesto, bez plana i programa", kazao je on dodajući da će nova vlada biti oročenog trajanja.\nPoslanik DF-a Milan Knežević rekao je da je taj politički savez sa SPC dao najveći doprinos pobedi na izborima.\n"Ostvarila se jedna veličanstvena ideja za koju smo izgarali tri decenije. Nije nam žao što nas percipiraju kao žrtve i obmanute. Ako je neko mislio da je ovakvim predlogom vlade doveo DF pred svršen čin, napravio je kapitalnu istorijsku grešku. To nije naša slabost, već snaga. Svi koji su nas napadali nakon 30. avgusta, danas će videti ko je vazda bio vera, a ko nevera", saopštio jeKnežević.\n"Neka im je srećno. Mogli smo ih i mi dobiti da smo mi napravili malo ideološke gimnastike i odrekli se svega onoga što smo zastupaili", rekao je on i na kraju poručio "Živela Srbija, nek je večna Crna Gora".\nIako je Demokratski front činio okosnicu koalicije "Za budućnost Crne Gore" koju je Krivokapić predvodio, on se posle izbora distancirao od Demokratskog fronta jer u Vladi nije hteo lidere tog saveza - Andriju Mandića i Milana Kneževića.\nEvropski komesar za proširenje Oliver Varheji čestitao je novoj vladi Crne Gore i pozdravio njenu posvećenost putu ka EU.\n"Radujem se budućoj saradnji za premijerom Zdravkom Krivokapićem i celom vladom i parlamentom na ubrzanju i produbljivanju reformi", napisao je Varheji u Tviter poruci.\nOn je dodao da će sledeći međaš u procesu pristupanja odrediti napredak u ostvarivanju kriterijuma u vladavini prava.\nPredsednik Srbije Aleksandar Vučić čestitao je novoizabranom predsedniku Vlade Crne Gore Zdravku Кrivokapiću i poručio da će Crna Gora u Srbiji imati iskrenog partnera.\nKako je saopšteno, Vučić je u ime građana Srbije i u svoje poželeo Krivokapiću da uspešno obavlja dužnost predsednika Vlade Crne Gore.\n"Nadam se da ćete, zajedno sa svojom Vladom doprineti da mir i stabilnost političkih prilika u regionu budu oslonac za potreban ekonomski napredak", naveo je Vučić u čestitki.


Nada Surf - Never Not Together  | FatHipster\nHomeNada Surf - Never Not Together \nBarsuk / 2020\nNakon mega hita „Popular“ sa debi albuma „High/Low“ (1996) koji se jednostavno nije skidao sa MTVja, njujorški bend Nada Surf su sledećih 25 godina karije proveli na marginama alternativne rock scene, bez reflektora popualrnosti uperenih dirkektno u njih, kao na samom početku karijere.\nMnogi od „one hit wander“ bendova obitavaju u jednom takvom prostoru, i imaju, kakve takve, karijere veoma dugo godina. Pomisliti da Nada Surf spadaju u takav tip bendova, bila bi apsolutno pogrešna pretpostavka. Za razliku od pomenutih pojava Nada Surf su ove godine objavili svoj deveti album „Never Not Togather“.\nGledajući njihov muzički opus da se primetiti da je kvalitet albuma varirao u izvesnim marginama, ali i pored nedostataka velikog radijskog hita poput gore pomenute „Popular“ kvalitet albuma je bio prilično ujednačen. Kako sam tokom preslušavanja njihovog sasvim pristojnog prošlog albuma „You Know Who You Are“ iskoristio priliku da preslušam i sve ostale albume, koje sam propustio tokom godina ili im nisam posvetio nedovoljno pažnje, mogao sam primetiti da je kvalitet albuma benda rastao sa godinama muzičkog staža i da Nada Surf sa pravom zaslužuju status veoma podcenjenog benda.\nNakon veoma dobrog debi albuma, bend je verovatno u potrazi za novim velikim hitom ali i pod pritiskom izdavačke kuće objavio neubedljiv „The Proximity Effect“. Nakon ovog albuma raskidaju ugovor sa Electra Records i dolaze u situaciju da moraju da traže regularne poslove kako bi preživeli. Već njihov sledeći „Let Go“ je pun pravih gitarskih pop hitova i ponovo ih postavlja na mapu alternatvne muzike.\nNada Surf celu svoju karijeru do sada proveli su u istoj postavi Matthew Caws (gitara/vokal), Daniel Lorca (bas), Ira Elliot (bubanj) uz Dougha Gillard-a (gitrara) i Louie Lino-a (klavijature) koji su se bendu pridružili tokom poslednje decenije. Muzički, Nada Surf ima jednu, po meni dobru osobinu. Unapred znate šta možete očekivati na njihovom albumu. Nada Surf su do sada već iskristalisali sebi specifične meodijske i harmonijske paterne, dok je kvalitet pesama i albuma u celosti proizilazi iz toga koliko su uspeli takvih momenata da isporuče na albumu.\n„Never Not Togather“ je objavljen negde početkom februara i na prvo slušanje delovao je kao jedan prosečan, pristojan Nada Surf album. Mekan vokal Matthew Cawsa dominira pesmama kroz već prepoznatljive melanholične gorko slatke harmonije, veoma dobre gitarske melodije i uvek standardno dobru ritam sekciju. Ovaj album je nekako zatrpan gomilom drugih izdanja koji su me u tom trenutku više privlačili, pa jednostavno do pre par nedelja nije zadobio pravu šansu.\nSa albumima Nada Surf sve je uvek u sitnim detaljima. „So Much Love“ je njihov tipičan hit. Dobra osunčana melodija, refren koji vam se lako uvlači pod kožu, dobro ukompnovani slojevi gitara, ritam sekcija i klavira, jednostano gitarski pop koji ima sve potrebne elemente na pravom mestu.\n„Come Get Me“ i „Live Learn and Forget“ melodijama donosi neodoljivu melanholičnu atmosferu power pop muzike 90ih. Dok je u „Come Get Me“ dominantna melodija klvaijatura koji se probija kroz gitarske slojeve, dok u „Live Learn and Forget“ tu ulogu preuzima klavir.\n„Just Wait“ i „Crowded Star“ su sporijeg tempa. Takve pesme su obično veoma zahtevaju poseban pristup jer je veoma tanka linija izmedju dobre i krajnje dosadne pesme ovog tempa. Nada Surf to rade veoma elegantno, njihove melodije nisu ni na trenutak dosadne čak i nekom, ko kao ja, ne voli previše spore pesme. Gitarske deonice u drugoj polovini „Crowded Star“ su jedan od elemenata koji odvajaju prosečnu od veoma dobre pesme.\nNa „Looking For You“ Nada Surf odlaze korak dalje, pesma nakon laganog uvoda kulminira u eksplozivni deo sa slojevima orkestralnih aranžmana, saksofona i hora, muzički detalj koji umnogome priziva atmosferu muzike benda Flaming Lips.\n„Mathilda“ najduža na ovom albumu, sa odličnim dinamičkim promenama, od laganih i nežnih melodija ka znatno bučnijim i bržim refrenima, da bi sam kraj pesme zvučao potpuno drugačije mirnije, uz orkestralnu pratnju ispod ritam sekcije i akustične gitare.\nPesme „Something I Should Do“ i „Ride in the Unknown“ su upravo one pesme koje mogu pretegnuti na tasu izmedju jednog solidnog albuma i jednog veoma veoma dobrog, što album „Never Not Togather“ jeste.\n„Something I Should Do“ donosi onu energiju i atmosferu koju je bend imao na prvom albumu, samo znatno zreliju i ozbiljniju. Dok je „Popular“ bio sarkastičan osvrt na tinejdžersku kulturu tog doba koja im je tada bila bliska, na „Something I Should Do“, inače jedne od najboljih pesama u opusu ovog benda, Caws odličnim monologom, ovoga puta se osvrće na sveukupno stanje u svetu uz želju za više empatije među ljudima .\n„Ride in the Unknown“ zatvara album u sličnoj atmoferi kako je započeo, još jedan savršeni power pop hit kome se ne može naći ni jedna zamerka.\nNakon 25 godina karijere, albumom „Never Not Togather“ Nada Surf isporučuju jedan pravi muzički dragulj, koji lako može ostati neprimećen u gomili buke koju stvara hiperprodukcija, a to nikako ne bi trebalo dozvoliti.


Američki senatori u Beogradu: Razumemo odnose Srbije i Rusije, ali...\nVašington razume istorijske odnose Srbije i Rusije, ali se nada da će Srbija zajedno sa ostalim demokratskim zemljama učestvovati u partnerstvu da se zaustavi “ničim izazvana invazija” Rusije na Ukrajinu, izjavio je u Beogradu američki senator Odbora za spoljne poslove Kris Marfi.\nMarfi se sa još dvoje američkih senatora, Džin Šejhin i Tomom Tilisom, sastao sa predsednikom Srbije Aleksandrom Vučićem, a kako je preneo novinarima, važno je da sve demokratske zemlje Evrope pošalju jasnu poruku Rusiji da rat mora da se zaustavi, kao i da je pozovu na odgovornost.\nMarfi je rekao da je cilj njihovog dolaska u Beograd da se potvrde bilateralni odnosi Srbije i SAD za koje kaže da su veoma važni. Kako je preneo novinarima u ambasadi SAD, na sastanku sa Vučićem senatori su izrazili nadu da će ekonomski i politički odnosi dve zemlje biti još jači.\n“Preneli smo i shvatanje o važnom trenutku u kojem se svet suočava sa invazijom Rusije na Ukrajinu i grubom kršenju normi i nadamo se da ćemo svi učestvovati u partnerstvu kako bi ovu ničim izazvanu invaziju Moskve zaustavili”, rekao je Marfi.\nBeograd, 19.04.2022. – Predsednik Srbije Aleksandar Vucic sastao se sa clanovima Odbora za spoljne poslove americkog Senata, Krisom Marfijem i Dzin Sejhin, kao i sa clanom senatskog Odbora za oruzane snage Tomom Tilisom, danas u Predsednistvu Srbije. (BETAPHOTO/MILOS MISKOV)\nPredsednik Srbije je naglasio privrženost Srbije poštovanju načela međunarodnog prava, teritorijalnog integriteta i političke nezavisnosti država, o čemu svedoči i glasanje Republike Srbije u Generalnoj skupštini Ujedinjenih nacija i drugim međunarodnim telima.\nDa sve demokratske zemlje Evrope budu zajedno\nKako je saopšteno iz kabineta predsednika, Vučić je takođe istakao da je unapređenje saradnje sa SAD jedan od spoljnopolitičkih prioriteta Srbije.\n“Trgovinska razmena će ove godine dostići iznos od 1,2 milijarde dolara, što pokazuje značajan napredak u našim ekonomskim odnosima. Nadamo se dodatnom intenziviranju različitih vidova saradnje i realizaciji konkretnih projekata od obostranog interesa”, rekao je predsednik Vučić.\nSenatorka Džin Šahin je takođe izrazila nadu da će sve demokratske zemlje Evrope biti zajedno u suprotstavljanju onome što se dešava u, kako je rekla, ničim izazvanom ratu u Ukrajini.\nŠahin je rekla da je jedna od tema sastanka bila i sankcije Rusiji, te da će Srbija i SAD o tome nastaviti da razgovaraju. Senatori su nagasili da Srbija ako sebe vidi na evropskom putu politiku mora da uskladi sa EU.\nPredsednik Vučić je zahvalio na kontinuiranoj podršci Vašingtona putu Srbije ka punopravnom članstvu u EU.\nRazgovarajući o situaciji u regionu, predsednik je, kao primer uspešne regionalne saradnje, naveo Inicijativu “Otvoreni Balkan”, čiji je cilj dalji razvoj regiona i podizanje životnog standarda svih njegovih građana.\nCrna Gora greškom objavila prekid odnosa sa Rusijom


Tender menadžment - Moj Tender - Konsultantske usluge na tenderima\nU javnom sektoru se mora pokloniti mnogo pažnje: izradi tenderske dokumentacije, zatim ispravnom sprovođenju tenderske procedure ali i kako nabaviti željeni kvalitet za najpovoljniju cenu. Moj Tender Naručiocima obezbeđuje sistematsku podršku u cilju garantovanja profesionalnog upravljanja tenderskom procedurom, pomoći pri formiranju pondera i uslova dokumentacije, kako bi ste zaista dobili opremu koju želite a bez narušavanja zakonskih okvira.\nNa strani tražnje, Vam pružamo pomoć pri izboru pravog ponuđača, tako što preuzimamo čitav tenderski postupak za Naručioca, i u dogovoru sa Vama Vam pomažemo pri definisanju uslova tendera, vršenja projekcija, analizama tržišta, ocenama i odabiru ponude. Znamo da Vas na obukama za službenike za javne nabavke nauče praktičnoj primeni zakona o javnim nabavkama, međutim isto tako znamo i da se na istim formiranje pondera, zahteva i uslova ne uči a od njih zavisi hoćete li nabaviti ono što ste želeli.\nNa strani ponude, Vam pomažemo pružajući konkretnu uslugu vršenja tenderske procedure, što Vam je posebno korisno ukoliko počinjete sa tenderskom prodajom ili ukoliko Vam dosadašnji pristup ne daje željene rezultate. Naša ponuda usluga u tenderskom menadžmentu obuhvata: sprovođenje analize tržišta, pisanje tenderske ponude, sklapanje svih neophodnih delova tenderske ponude, predaju ponude, zastupanje na javnom otvaranju tenderskih ponuda uz vršenje svih neophodnih zakonskih radnji i ukoliko je potrebno podnošenje zahteva za zaštitu prava ponuđača.


"Plava riba, kljukana dinastija." - Z1INFO.RS\nNaslovna Kultura i obrazovanje "Plava riba, kljukana dinastija."\nKultura i obrazovanjePolitika i društvo\nNaprednjaci su uspeli da sve što dohvate pretvore u poligon za promovisanje politike.\nGrupa mladih ljudi iz udruženja “Kudes” uložila je puno truda i rada da bi “Nušićijada” ponovo zaživela u Ivanjici ne slutivši da ovako plemenita i krajnje dobronamerna akcija može izazvati progon ljudi koji su vratili osmeh u Ivanjicu i obnovili nešto što je imalo pauzu od 40 godina.\nPrognani “Nušićevci” su u subotu 18 avgusta u Beogradu na Dorćolu daleko od Ivanjice organizovali pod istim nazivom i istim programom prognanu “Nušićijadu” i tako pokazali da iako su proterani i satanizovani od strane SNS mašinerije laži i obmane nisu ustuknuli i popustili pred neprijateljem. U okviru „Nušićijade u malom” izložene su i karikature na kojima je prikazan Branislav Nušić i izložba „Karikature naših života“ Predraga Koraksića Koraksa i Dušana Petričića.\nU prilogu pogledajte delić atmosfere sa otvaranja:


Đurić: Nemamo pravo pitanje Kosmeta ostavljati narednim pokoljenjima – mojKontakt portal – Radio Televizija Kontakt\nBez dogovora Beograda i Prištine poslije 20 sati pregovora\nDirektor Kancelarije Vlade Srbije za Kosovo i Metohiju Marko Đurić rekao je da sadašnja generacija, zbog odgovornosti prema budućnosti srpskog naroda, nema prava da pitanje Kosmeta za rješavanje ostavlja nekom sljedećem pokoljenju, ni da se pravi da problem ne postoji.\nSve dok Srbi i Albanci žive na istom prostoru sa suprotstavljenim interesima, trajnog mira i stabilnosti ne može biti bez istorijskog kompromisa. Srbija je spremna da za takvim istorijskim kompromisom traga – rekao je Đurić.\nOn je za Politiku rekao da će Srbija i Srbi imati više teritorije, novca i prava ukoliko dođe do rješenja problema Kosova i Metohije, ali da Srbija neće prihvatiti rješenje koje ne bi omogućilo kosmetskim Srbima da im bude bolje nego danas.\nUkoliko dođe do rješenja, kaže Đurić, ono će biti takvo da će samo popravljati sadašnji položaj Srba na KiM.\n– Ovo nije problem samo dijela naše populacije ili političke elite, ovo je pitanje od dalekosežnog državnog i nacionalnog značaja – naveo je Đurić.\nNa pitanje kakav bi bio status Srba južno od Ibra, ukoliko sjever na osnovu rješenja pripadne Srbiji, Đurić je rekao da bi Srbi imali više nego danas, a ukoliko do dogovora ne dođe, on najavljuje više pomoći za srpske enklave – za zdravstvo, školstvo, ekonomski razvoj, politička prava, ali i sve druge oblasti života od kojih zavisi budućnost srpskog naroda sjeverno i južno od Ibra.\nĐurić je dodao da kompromis za koje se Srbija zalaže treba da bude sveobuhvatan i da ništa ne ostavi nedorečeno.\nGovoreći o razgraničenju, kaže da iako se sva opozicija digla na noge protiv takvog prijedloga, nije vidio nijedan argument kojim se može pobiti zdravorazumska teza da je bolje imati nešto, nego nemati ništa.\n– Јedino što su uspjeli da učine tim štetočinskim nastupima jeste to da su dali vjetar u leđa onima u inostranstvu čiji je stav da Srbija jedina treba da izgubi sve i koji smatraju da je srpsko nacionalno pitanje irelevantno – smatra Đurić.\nOn kaže da nema odgovor na pitanje kada bi Zajednica srpskih opština mogla da bude formirana, uprkos opstrukcijama Albanaca, ali da očekuje da taj proces bude odblokiran.\nPrema njegovim saznanjima, Upravljački tim za uspostavljenje ZSO u svom radu na nacrtu Statuta ispoštovao je rokove, a adresa na koju treba uputiti pitanje je u Prištini i Briselu, gdje tekst treba da bude predstavljen odborima za implementaciju i dijalog na najvišem nivou.\nKomentarišući nedavno najavljeni projekat prištinskog zvaničnika Kadrija Veseljija “Nova Mitrovica” o ulaganju Prištine na sjever Kosova, Đurić je rekao da se takvi planovi, pa čak ni “probni baloni”, ne smiju ignorisati.\n– Nije ovde riječ o želji jednog renesansnog političara da pravi lijepe trgove, zgrade i ulice. Ovdje je riječ o namjeri da se izvrši etnički prodor Albanaca u sredini većinski naseljenu Srbima – kaže Đurić. (Srna)\nBesplatna vožnja dajak čamcima


eKapija | Strani investitori ne odustaju od Crne Gore - U planu ulaganje 1,5 mlrd EUR do 2022.\nIzvor: Mina | Utorak, 06.10.2020.| 09:48\nStrani investitori ne odustaju od Crne Gore - U planu ulaganje 1,5 mlrd EUR do 2022.\nPred novom vladom je puno izazova zbog globalne ekonomske situacije izazvane pandemijom koronavirusa, a digitalna transformacija države mora biti strateški prioritet, saopštili su predstavnici Savjeta stranih investitora u Crnoj Gori (SSI) i Američke privredne komore (AmCham).\n- Očekujemo da sa nama iz poslovne zajednice vlada nastavi unapređenje poslovnog ambijenta i strukturnih reformi - rekli su Pobjedi iz SSI i AmCham-a.\nIz SSI su poručili da njihove članice neće omesti padnemija koronavirusa da do 2022. investiraju 1,5 mlrd EUR u Crnu Goru.\n- Članice SSI nastavljaju sa ulaganjem u Crnu Goru i sa realizacijom planiranih investicija. Pandemija nije poremetila naše planove, da, kao što je ranije najavljeno, u periodu od ove do 2022. godine članice SSI ulože okvirno 1,5 mlrd EUR - rekli su iz Savjeta.\nOni su dodali da će te investicije biti realizovane u sektorima turizma, energetike, elektronskih komunikacija i osiguranja.\nIz SSI su podsjetili da su u prethodnom periodu u saradnji sa Vladom pokrenuli brojne procese koji se tiču unapređenja poslovnog ambijenta, posebno regulatornog okvira.\n- Započeli smo razgovore oko formiranja digitalne koalicije, u saradnji sa našim partnerima iz AmCham-a, Privredne komore (PKCG) i Asocijacije menadžera, imajući u vidu da digitalna transformacija poslovnih procesa u javnoj upravi predstavlja ključ unapređenja poslovnog ambijenta. Zato je od posebnog značaja donošenje Strategije digitalne transformacije, u čijoj pripremi učestvuje i naš predstavnik - naveli su iz SSI.\nNa pitanje da li u kontekstu promjene vlasti u Crnoj Gori očekuju promjenu poslovnog ambijenta, iz SSI su kazali da je pred novom vladom puno izazova.\n- Pred novom vladom je puno izazova, imajući u vidu globalnu ekonomsku situaciju usljed pandemije koronavirusa. Naša očekivanja su da ova vlada, zajedno sa nama iz poslovne zajednice, nastavi aktivnosti na planu unapređenja poslovnog ambijenta i strukturnih reformi - rekli su iz SSI.\nOni su podsjetili da SSI učestvuje u radu Savjeta za konkurentnost kao glavnog savjetodavnog tijela u oblasti unapređenja poslovnog ambijenta.\n- Kao vrlo aktivni članovi, u prethodnom periodu bili smo usmjereni na obezbjeđivanje implementacije preporuka koje naši članovi dostavljaju putem Bijele knjige, kao i kroz rad naših komiteta. Reforme poslovnog okruženja u Crnoj Gori moraju se efikasnije sprovoditi kako bi se stvorila povoljna poslovna klima i omogućilo da se crnogorska ekonomija brže razvija i oporavlja - ocijenili su iz SSI.\nOni navode da sektor informacionih i komunikacionih tehnologija predstavlja rastući potencijal za Crnu Goru i ICT rješenja kao preduslov za dalji razvoj u svim sektorima.\n- I ova situacija sa pandemijom je to pokazala. Zato digitalizaciju vidimo kao zajedničku odgovornost javnog i privatnog sektora kako bi se stvorio razuman i pametan okvir koji će omogućiti digitalnu transformaciju u cilju poboljšanja efikasnosti administracije - kazali su iz SSI.\nOni smatraju da u narednom periodu treba donositi hrabre i odgovorne odluke.\n- Pred novom vladom je puno izazova, imajući u vidu da je situacija sa pandemijom uticala na promjene poslovnih politika, a na globalnom nivou na pad ekonomske aktivnosti u sektorima turizma, saobraćaja i energetike, a sa druge strane podstakla je razvoj ICT sektora - rekli su predstavnici SSI.\nOni su poručili da u narednom periodu treba donositi hrabre, odgovorne odluke koje će stimulisati razvoj ekonomije u svim sektorima.\nIz AmCham-a su kazali da, kao i do sada, i dalje zagovaraju i očekuju kontinuiranu saradnju poslovne zajednice i donosilaca odluka, kao i blagovremeno uključivanje u proces izrade zakona i drugih propisa od značaja za poslovni ambijent.\n- Smatramo da transparentan i predvidljiv poslovni ambijent, zasnovan na vladavini prava, predstavlja preduslov privlačenja investitora sa razvijenih tržišta, koji su navikli na ove standarde, i na tim osnovama treba nastaviti sa daljim unapređenjem poslovnog okruženja u Crnoj Gori. Značaj stranih direktnih investicija iz Sjedinjenih Američkih Država (SAD), ali i razvijenih zapadnoevropskih zemalja, veoma je velik za našu ekonomiju i društvo - saopštili su iz AmCham-a.\nOni su poručili da će, u tom kontekstu, znanje i iskustvo, kao i sistem vrijednosti koji investitori iz tih zemalja donose sa sobom pomoći da se Crna Gora razvija, usvaja savremene standarde poslovanja i bude konkurentnija na globalnom tržištu.\nU AmChamu smatraju da digitalna transformacija države mora biti strateški prioritet.\n- Ključ razvoja procesa digitalne transformacije leži upravo u koordinisanoj saradnji države, privrede, akademske i naučne zajednice - poručili su iz AmCham-a.\nSavjet stranih investitora Crne Gore\nformiranje digitalne koalicije


FBiH: U protekla 24 sata registrirano 248 slučajeva COVID-19, prijavljeno 8 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 248 slučajeva COVID-19, prijavljeno 8 smrtnih ishoda\nObjavljeno: 03.03.2022 ; Ažurirano: 03.03.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja1.471 uzorka, od čega je 248 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 1.211.143 uzorka, a COVID-19 je potvrđen kod 246.306 osoba.\nU protekla 24h, u Federaciji BiH prijavljeno je 8 smrtnih ishoda i to u Unsko-sanskom, Srednjobosanskom, Zeničko-dobojskom, Tuzlanskom i Kantonu Sarajevo, dok je 11 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 8.685.


Moskva: Sudjelovanje terorista na pregovorima u Ženevi je provokacija - Russia Beyond Croatia\nMoskva: Sudjelovanje terorista na pregovorima u Ženevi je provokacija\n09. VELJ 2016.\nMoskva smatra da je sudjelovanje terorističkih grupacija „Ahrar el Šam“ i „Vojska islama“ na pregovorima o reguliranju sirijskog konflikta provokacija smišljena da se susret u Ženevi prekine, izjavio je ruski veleposlanik u Siriji Aleksandar Kinščak.\nRuski veleposlanik ističe da je u Ženevi bilo otvorenih političkih provokacija kada su se timu pregovarača opozicije pridružili predstavnici „Vojske islama“ i „Ahrar el Šam“. „Mislim da je to specijalno urađeno, da bi delegacija sirijskih vlasti odustala od kontakta s njima, pošto je ranije bilo jasno da službeni Damask ne želi surađivati s teroristima“, prenosi agencija RIA Novosti riječi ruskog veleposlanik u Siriji.\nU Bijeloj kući su 4. veljače izjavili da su za prekid mirovnih pregovora odgovorni režim Bašara el Asada i Rusija. Turski predsjednik Recep Tayyip Erdoğanje dodao da su pregovori nemogući dok Rusija nastavlja bombardirati snage opozicije u Siriji.\nSlužbeni Damask ocjenjuje da je sirijska opozicija dobila naređenje iz Saudijske Arabije, Katara i Turske da napusti pregovore u Ženevi.


Selidbe Novi Beograd Kategorija - Selidbe Beograd\nKamionski prevoz, Selidbe, Selidbe Beograd, Selidbe Novi Beograd, Selidbe po Beogradu, Selidbe u Beogradu\nZa selidbe kamionom Beograd ne mora da bude bauk, dovoljno je samo da se javite nama i smatrajte da je stvar rešena. kada je u pitanju kamionski prevoz Beograd poznajemo detaljno. Prevoz kamionom u Beogradu radimo različitim tipovima kamiona u zavisnosti od potreba. Kada su u pitanju selidbe kamionom u […]\nMi smo najbolja agencija za povoljne i jeftine selidbe Beograd pokrivamo u potpunosti, najpovoljnije i najjeftinije cene selidbe u Beogradu sa svim okolnim mestima, a ni bilo koji drugi grad u Srbiji nam nije daleko kada je u pitanju pomoć svima onima kojima je potrebna usluga selidbe. Jeftine selidbe u […]\nKombi prevoz, Medjunarodne selidbe, Selidbe, Selidbe Beograd, Selidbe Novi Beograd, Selidbe po Beogradu, Selidbe u Beogradu\nKombi selidbe Beograd su prava stvar za sve koji traže selidbe kombijem Beograd je pravi grad za to. Poslednjih godina selidbe kombijem u Beogradu i uopšte kombi prevoz za selidbe u Beogradu postale su vrlo tražene i popularne, jer je u pitanju grad sa velikim brojem stanovnika, gužvama na ulicama […]\n1 2 3 Napred →


Avala - Blic Online\nAuto-trke na Avali za vikend ZATVARAJU PUT od podnožja do vrha planine\nZa vikend će se na Avali održati auto-trke, koje će usloviti zatvaranje puta od podnožja do vrha beogradske planine.\nBesplatan izlet na Avala u subotu: Obilazak tornja, crkve, zabava i za najmlađe posetioce\nU okviru manifestacije Dani evropske baštine, Opština Voždovac organizuje besplatan obilazak Avale, u subotu, 25. septembra.\nVITEZOVI OSVAJAJU AVALU Vraćamo se u srednji vek na viteške turnire, streličarstvo, bazar i još mnogo toga! PRATITE NAS UŽIVO (VIDEO)\nNedelja je idealna za izlet u prirodi, a ove nedelje imate razlog više za odlazak na bajkovitu Avalu gde će vam biti priređeno pravo putovanje u srednji vek.\n"ŽRNOV FEST" Spektakulrano putovanje u srednji vek! Vitezovi i legende SRPSKE DESPOTOVINE na AVALI\nGradska opština Voždovac vas poziva da u nedelju, 12. septembra posetite „Žrnov fest“ na Avali, u okviru Manifestacije „Dani evropske baštine“.\nDANI PODAVALSKIH SELA Šta sve pružaju beogradska planina i njeni meštani: Pratite nas UŽIVO (VIDEO)\nU podnožju Avalskog tornja održava se manifestacija Dani podavalskih sela. Ekipa "Blica" obići će domaćine koji predstavljaju svoje proizvode u cilju promovisanja ruralnog razvoja grada.\nBEOGRAD DOBIJA JOŠ JEDAN PREDEO IZUZETNIH ODLIKA Pored Avale, Kosmaja i Velikog ratnog ostrva, pod zaštitom grada još jedan biodiverzitet, evo i koji\nGrad Beograd je od Zavoda za zaštitu prirode Srbije naručio izradu Studije za zaštitu područja „Forland leve obale Dunava kod Beograda” (predeo oko Beljarice), saopštio je danas gradonačelnik Beograda prof. dr Zoran Radojičić povodom 22. maja Svetskog dana zaštite biodiverziteta.\n"Večna slava svima koji su svoje živote dali za slobodu Srbije", Kisić položila venac na Avali\nNAJTUŽNIJI POGLED NA AVALU Na današnji dan 1999. godine SIMBOL BEOGRADA BIO JE SRAVNJEN SA ZEMLJOM (VIDEO)\nNa današnji dan, 29. aprila 1999. godine NATO bombama srušen je jedan od simbola Beograda, Toranj na Avali. Pogled na Avalu je sve do 2007. godine bio tužan i pust.\nGradonačelnik Beograda uručio nagrade pobednicama likovnog konkursa "Najbolja ideja za Avalu"\nGradonačenik Beograda prof. dr Zoran Radojičić danas je na Avali uručio nagrade pobednicama likovnog konkursa "Najbolja ideja za Avalu" u okviru Međunarodnog projekta UrbForDan.\n"MOJOJ KUĆI NA AVALI VREDNOST JE PORASLA" Verica Rakočević o životu na selu, braku sa Veljkom i godinama - Ja sam baba sedmoro unučadi\nKreatorka Verica Rakočević juče je proslavila 73. rođendan i ističe da ako je reč baba sinonim za starost, ona to sigurno nije.\nU PLANU SREĐIVANJE 12 BEOGRADSKIH JEZERA Sa čišćenjem na Trešnji već se krenulo\nJedno od najmanjih prestoničkih jezera, jezero Trešnja nedavno je prečišćeno sistemom plutajućih ostrva. Plutajuća ostrva uticala su na poboljšanje kvaliteta vode, pri čemu je najveći pomak ostvaren kod redukcije sadržaja nitrata, ukupnog azota i suspendovanih materija, kažu iz Sekretarijata za zaštitu životne sredine.\nOn iz Surinama, ona iz Gane, a za njihovu ljubav "kriva" je SRBIJA\nLjubav ne bira ni mesto ni vreme, već se desi kada se najmanje nadamo i stavlja nas na niz životnih ispita, koje samo oni kod kojih su ljubav i volja, iskreno jaki, mogu uspešno da polože. U to su se lično uverili Mišel Ajamba Apalija (22) iz Gane i Siviano Doniel Alfons (22) iz Surinama, koji su u Beograd došli da završe medicinski fakultet. Međutim, da je život ono što planiramo, bilo bi dosadno.\nKako je Srbija spojila Mišel iz Gane i Siviana iz Surinama: Neverovatna i ZAMRŠENA SUDBINA dvoje mladih sa dva kraja sveta\nZagađene vode i vazduh, prirodne lepote prepune smeća i klimatske promene čije efekte već osećamo u velikim razmerama, čini se da su samo neke od stvari koje su nam, u amanet, ostavili oni koji su na ovoj planeti boravili pre nas. Međutim, ovu tužnu sliku, nažalost, samo retki pokušavaju da isprave i svet učine lepšim za decu koja dolaze.\nU pojedinim delovima Beograda tokom popodneva počeo je da provejava slab sneg, ali se uglavnom ne zadržava na kolovozima. S druge strane, na Avali je prava zimska idila!\nObilaznica oko Beograda, umalo da bude i obilaznica oko ove kuće! Dom ovog Beograđanina pune tri godine "PRKOSIO" RADOVIMA\nObilaznica oko Beograda umalo da bude i obilaznica oko kuće jednog Beograđanina u Belom Potoku koja je skoro tri godine “prkosila” radovima od Bubanj potoka do Avale.\nVučić položio venac na spomenik Neznanom junaku na Avali\nPredsednik Srbije Aleksandar Vučić položio je danas venac na spomenik Neznanom junaku na Avali povodom Dana oslobođenja Beograda.\nHUMANITARNI BAZAR ZA ANĐELU Dođite u nedelju da se družimo i pomognemo ovoj talentovanoj devojčici\nU porti crkve Svetog despota Stefana Lazarevića na Avali u nedelju, 13. septembra sa početkom u 11 časova, biće organizovan "Humanitarni bazar za Anđelu" sa ciljem da se skupe novčana sredstva za lečenje trinaestogodišnje Anđele Dimitrijević koja boluje od spinalne mišićne atrofije.\nMeđunarodni dan životne sredine obeležen je danas na Kalemegdanu, gde je predstavljen projekat Evropske unije u okviru kojeg će biti izdvojeno 200.000 evra za sređivanje Avale.\nNa Avali će se graditi dve pasarele koje će imati NEOBIČNU namenu\nU okviru realizacije projekta „URBforDAN” predviđena je izgradnja dve pasarele za prelazak životinja na Avali, saopšteno je iz Sekretarijata za zaštitu životne sredine.


"Trofej za buduću suprugu Jelenu, bebu koju čekamo i Jelenu Genčić"\nTačno vrijeme: 2020-08-11 12:04:00\nObjavljeno nedelja, 06 jul 2014 23:55\nNajbolji srpski i prvi teniser sveta Novak Đoković, zahvalio se posle osvajanja druge titule na Vimblodonu, svima koji su doprineli da postane šampion, a pomenuo je i Švajcarca Rodžera Federera, kojeg je posle pet setova pobedio u finalu."Rodžere hvala ti što si me pustio da pobedim. zaista ovo je vekliki turnir, koji od malena sanjate da osvojite, ako se bavite tenisom. Posvećujem trofej mojoj budućoj supruzi i budućoj bebi. Postaću otac uskoro, još se pripremam za to i to je veliko zadovoljstvo. Takođe, titulu posvećujem mojoj porodici, braći, mom timu koji žrtvuje svoje slobodno vreme kako bi ostvario snove i mom prvom trenernu Jeleni Genčić, prvom treneru, koja je preminula prošle godine", istakao je Novak i podigao trofej visoko ka nebu.", rekao je Novak.\nĐoković je potom prozborio i koju reč o meču:\n"Nadao sam se da će Rodžer promašiti prvi servis, ali se to retko dešava i zato jeste najuspešniji teniser ikada, jer je najbolji kada je najpotrebnije. Nije mi bilo lako da se fokusiram i da se vratim, zaista ne znam kako sam uspeo. Ovo je najbolji, najvredniji turnir na svetu, prvi teniski meč gledao sam sa Vimbldona kada sam imao pet godina i uvek je ostao u mom sećanju, i uvek sam hteo da se borim na tako velikom nivou", poručio je Nole.\nRodžer Federer čestitao je Novaku Đokoviću na pobedi u finalu Vimbldona.\n"Sjajno finale, ne mogu da verujem da sam ušao u peti set. Novak je veliki protivnik, znao sam da će biti teško i fizički, jer je veliki atleta. Čestitam Novače, sjajan meč, sjajan turnir, zaslužio si trofej. Uživao sam ovde ponovo, dolazim i sledeće godine", rekao je Federer.


Portparol Policijske uprave Leskovac Boban Zdravković kazao je "Jugmediji" da nema povređenih, a u toku je procena materijalne štete, posle čega sledi veštačenje, pa se tako ne zna ni uzrok ni povod za ovu eksploziju, koja je noćas uznemirila stanare ovog dela grada.\nNa licu mesta vide se da oštećeni automobili imaju oznake Leskovca koji je najviše oštećen, zatim Beograda i Novog Sada.\nZdravković tvrdi da se još ne zna da li je eksplozivna naprava bačena na neki od automobila ili pored njih. „To će se dokazati veštačenjem“, dodaje.\nInače, ova ulica je i tokom noći puna pešaka, posebno mladih, pa je velika sreća što u veoma snažnoj eksploziji niko nije povređen, piše "Jugmedia".\nUhapšen Leskovčanin koji je BOMBOM oštetio automobile i izloge u centru grada


Kompenzacioni fond: Finansijska pomoć za saniranje posljedica virusa korona | Banjaluka.net\nUpravni odbor Kompenzacionog fonda Republike Srpske odobrio je isplatu sredstava u ukupnom iznosu od 71.273 KM u svrhu finansijske pomoći za saniranje posljedica izazvanih virusom korona po osnovu iskorištenih turističkih vaučera za 19 poslovnih subjekata.\nUpravni odbor je zaključio da je Ministarstvo trgovine i turizma dostavilo spisak poslovnih subjekata koji su naknadno ispunili uslov za refundaciju sredstava po osnovu iskorištenih turističkih vaučera u skladu sa Uredbom o uslovima i načinu korištenja turističkih vaučera u ugostiteljskim objektima, saopšteno je iz Biroa Vlade Republike Srpske za odnose sa javnošću.\nUpravni odbor Kompenzacionog fonda Republike Srpske upoznao se o Informaciji o poslovnim subjektima koji su naknadno ispunili uslove za refundaciju sredstava po osnovu iskorištenih turističkih vaučera iz sredstava Kompenzacionog fonda Republike Srpske.\nUpravni odbor Kompenzacionog fonda Republike Srpske se upoznao o Informaciji o poslovnim subjektima koji ispunjavaju uslove za refundaciju sredstava po osnovu iskorištenih turističkih vaučera u periodu od 1. juna do 30. juna ove godine iz sredstava Kompenzacionog fonda Srpske.\nOdobrava se isplata sredstava u ukupnom iznosu od 762.395 KM u svrhu finansijske pomoći za saniranje posljedica izazvanih virusom korona po osnovu iskorištenih turističkih vaučera u periodu 1. juna 30. juna za 67 poslovnih subjekata.\nUpravni odbor Kompenzacionog fonda Republike Srpske upoznao se o Infomaciji o realizaciji Uredbe o dodjeli sredstava za saniranje posljedica pandemije virusa korona za mart 2021. godine.\nOdobrava se isplata sredstava u ukupnom iznosu od 3.391.433 KM u svrhu dodjele sredstava po osnovu Uredbe za 1.103 poslovna subjekta i preduzetnika za 6.752 radnika i to Ministarstvu trgovine i turizma 1.579.997 KM za 998 poslovnih subjekata i preduzetnika, odnosno 4.851 radnika.\nMinistarstvu privrede i preduzetništva odobrava se 33.044 KM za 78 poslovnih subjekata i preduzetnika, odnosno 119 radnika, Ministarstvu finansija 1.776.586 KM za 24 poslovna subjekta, odnosno 1.776 radnika, Ministarstvu za naučnotehnološki razvoj, visoko obrazovanje i informaciono društvo 771 KM za jedan poslovni subjekat, odnosno tri radnika i Ministarstvu pravde 1.033 KM za dva poslovna subjekta, odnosno tri radnika.\nOdobrava se isplata sredstava u ukupnom iznosu do 4.500.000 KM za potrebe podrške proizvođačima junećeg i svinjskog mesa, priplodnih grla u svinjarstvu i pčelarima, za saniranje posljedica izazvanih virusom korona.\nUpravni odbor Kompenzacionog fonda Republike Srpske prihvatio je informaciju Ministarstva zdravlja i socijalne zaštite Republike Srpske o potrebi finansiranja nabavke lične zaštitne opreme javnim zdravstvenim ustanovama u cilju zaštite zaposlenih i prevencije širenja, suzbijanja i otklanjanja virusa korona za period od četiri mjeseca.\nOdobravaju se novčana sredstva u ukupnom iznosu od 7.036.560 KM bez PDV-a, odnosno 8.232.775 KM sa PDV za nabavku lične zaštitne opreme za potrebe javnih zdravstvenih ustanova, a koja će se sukcesivno doznačavati prema potrebama u datom trenutku.\nUpravni odbor Kompenzacionog fonda Republike Srpske upoznao se sa Informacijom Republičke uprave civilne zaštite o potrebi finansiranja nabavke kontejnera neophodnih za smještaj građanima i institucijama vezano za virus korona.\nOdobravaju se Republičkoj upravi civilne zaštite Republike Srpske novčana sredstva u iznosu od 292.500 KM za nabavku kontejnera.\nKompenzacioni fond Republike Srpske prihvatio je zahtjev za refundiranjem troškova grijanja u JU Studentski centar “Nikola Tesla” Banjaluka.\nOdobravaju se finansijska sredstva u iznosu od 131.696 KM za potrebe isplate duga za grijanje JU Studentski centar “Nikola Tesla” prema “Eko toplane” Banjaluka.\nZaključkom Republičkog štaba za vanredne situacije objekti Studentskog centra “Nikola Tesla” ustupljeni su za potrebe izolacije karantinskog tipa za smještaj lica čiji je nalaz testiranja na virus korona bio pozitivan.\nU tom periodu, studentima je bilo onemogućeno da borave u centru, ali je bilo potrebno kontinuiranno održavanje grijanja radi boravka lica pozitivnih virus korona.


Šangajska i Beogradska berza potpisale dokument o saradnji\nTanjug 11. marta 2021. 16:10\nBEOGRAD – Šangajska i Beogradska berza potpisale su Memorandum o razumevanju kojim se uspostavlja saradnja berzi u oblastima istraživanja, razvoja proizvoda, razmene iskustava i primera dobre prakse, informacija i kadrova, saopštila je danas Beogradska berza.\nSvečana ceremonija potpisivanja Memoranduma održana je vurtualno u utorak, a potpisnici su predsednik Šangajske berze Cai Jianćun i direktor Beogradske berze Siniša Krneta.\nSrbija je prva zemlja u Centralnoj i Istočnoj Evropi koja je uspostavila široko strateško partnerstvo sa Kinom i koja aktivno podržava inicijativu „Pojas i put“.\n„Srbija i Kina imaju dugu tradiciju prijateljstva, a zahvaljujući podršci Vlada obe zemlje, kinesko-srpska saradnja je uspostavljena i razvija se na više frontova. Nove mogućnosti za saradnju su posebno izražene u oblasti tržžišta kapitala. Ovaj Memorandum ne samo da otvara nova poglavlja za buduću saradnju, već predstavlja i dobar primer kako zajedničkim snagama naša dva tržišta mogu da se suprotstave globalnoj pandemiji corona virusa“, navodi se u informaciji Beogradske berze.


Ministar Stefanović: investiranje u Sektor za vanredne situacije doprineće još efikasnijem radu vatrogasaca-spasilaca\nutorak, 20. avgust 2019. 15:04h\nPotpredsednik Vlade Republike Srbije i ministar unutrašnjih poslova dr Nebojša Stefanović poručio je danas u Pančevu da će tokom ove godine Sektor za vanredne situacije dobiti najveći broj novih vatrogasnih vozila u poslednjih desetak i više godina, što će doprineti još efikasnijem radu vatrogasaca-spasilaca.\nMinistar Nebojša Stefanović u Pančevu MUP Srbije\nPored 47 vatrogasno-spasilačkih kamiona koji su do sada isporučeni, očekujem da tokom ove godine stigne još 17, a nakon toga, početkom naredne godine, još devet novih kamiona, rekao je Stefanović, koji je prisustvovao primopredaji 93 vozila koja je Ministarstvo unutrašnjih poslova nabavilo za potrebe vatrogasno-spasilačkih jedinica u Srbiji.\nMinistar Stefanović je naglasio da će ovo biti godina u kojoj se najintenzivnije investira u Sektor za vanredne situacije.\nMeđu vozilima koja će danas biti raspoređena u vatrogasno-spasilačke jedinice širom Srbije nalaze se prevashodno terenska i putnička vozila, ali i dve auto-cisterne od 3.000 litara, koje će biti korišćene za gašenje požara i prilaz nepristupačnim terenima gde je građanima potrebna pomoć, objasnio je Nebojša Stefanović.\nMinistar je istakao da je ponosan na rezultate rada pripadnika vatrogasno-spasilačkih jedinica, koji su od početka godine spasili 1.000 ljudi i imali 21.574 intervencije.\nPonosan sam kako ovi momci i devojke štite ljude, koliko su hrabri u suočavanju sa požarima i poplavama i želim da građani Srbije znaju da o njima brinu sposobni profesionalci, rekao je Stefanović.\nOn je dodao da će Ministarstvo unutrašnjih poslova nastaviti intenzivno da investira u vatrogasno-spasilačke jedinice, kako bi one imale sve što je potrebno da svoj posao rade na najbolji mogući način.\nKrivična prijava zbog nedozvoljenog držanja oružja i naftnih derivata\nStariji građani koji su jutros izašli u kupovinu poštovali su mere bezbednosti


M. P. 19. aprila 2022. 17:59\nPrehrambeni tehnolog otkriva koje namirnice ne bi trebalo da stoje zajedno i zašto, ali i koje nikako ne treba da držimo u kesi…\nNavika većine nas je da sve voće koje kupimo držimo zajedno, u istoj posudi, a isto važi i za povrće. Međutim, kako je objasnila prehrambeni tehnolog dr Ana Kalušević u RTS Ordinaciji, time pravimo veliku grešku.\nOve namirnice nikako ne treba držati zajedno:\n„Vrlo često su nam u činijama sa voćem baš ove voćke, to je u suštini klimakterično voće, a to znači da je to voće koje nastavlja sazrevanje i nakon berbe, intenzivno diše. Čim intenzivno diše, otpušta gas, biljni hormon koji daje signal i okolnom voću da sazreva, čime se ostalom voću ubrzava propadanje“, pojasnila je ona, dodavši da iz istog razloga ne bi trebalo da držimo zajedno paradajz i krastavac.\n„Paradajz isto spada u klimakterično povrće, što znači da će duže trajati ako stoji odvojeno od krastavca“.\nOna je naglasila i da grešimo u tome što paradajz držimo u frižideru pa nam često ima „blantav“ ukus, te da bi bio mnogo ukusniji ukoliko bi ostao na sobnoj temperaturi. I ne samo paradajz, evo šta još ne od povrća ne treba držati u frižideru!\n„Paradajz, lubenica, krompir, luk… Nije štetno da se drži u frižideru, samo je senzorni utisak mnogo bolji ako se ne drži“, objasnila je.\nPrehrambeni tehnolog objasnila je i da postoje namirnice koje ne bi trebalo da držimo u kesama, a među njima su banane, smokve, breskve, kajsije, kivi, šljive, dinje, paradajz i pečurke.\n„Uticaćemo na skraćenje roka trajanja, odnosno brže propadanje zbog onog intenzivnog disanja. U nekim slučajevima dobro dođu papirne kese, još bolje da je spakovano u kutijice, neke kontejnere ili ako imate platnene vrećice i slično“.\nKada je reč o pečurkama, napomenula je da njih treba držati u frižideru, ali ih ne treba prati niti seći mnogo pre upotrebe jer im to skraćuje rok trajanja, koji je inače maksimalno pet-šest dana.


Tešanović i Vitković srušili Glasinac | Trebevic.net\nTešanović i Vitković srušili Glasinac\nFudbaleri Famosa iz Vojkovića danas su u okviru 17. kola Druge lige Republike Srpske, savladali Glasinac na Sokocu rezultatom 1:2, golovima Tešanovića i Vitkovića.\nPrvu priliku na utakmici imali su domaći u 8. minutu kada je Vujičić šutirao ali sa same gol crte loptu je izbio odbrambeni igrač Famosa Frganja. Još jednu dobru priliku za Glasinac propustio je Arbinja čiji je šut odbranio Divčić.\nNa samo startu drugog poluvremena, tačnije u 52.minutu gosti dolaze u vodstvo. Nakon gužve u šesnaestercu domaćih, Marko Tešanović sjajnim šutem u suprotni ugao matira golmana Pajevića, a u 65. minutu Srđan Vitković nakon sjajnog solo prodora postiže drugi pogodak za goste. Domaći su uspjeli da ublaže poraz u 89. minutu kada je Divčića matirao Saša Đokić.\nFamos se ovom pobjedom vratio u borbu za šampionsku titulu te u narednom kolu dočekuju Lokomotivu iz Brčkog, dok Glasinac putuje na megdan ekipi Jedinstva.\nSutra promjenljivo oblačno, na sjeveru toplije Crna Gora: Pod nadzorom zbog virusa korona 382 osobe Novi projekti na području opštine Pale Tegeltija: Neophodna konkurentnost privrede Crna Gora brani svetinje (FOTO/VIDEO) Dodik: Šarović i SDS me ne interesuju – čekamo odluku Mićića


Nova parking mjesta u gradu Zvornik, a od aprila i naplata parkinga - Zvornicki.ba\nNova parking mjesta u gradu Zvornik, a od aprila i naplata parkinga\n– Pozitivno je što se rade gradske ulice i kompletna infrastruktura, samo se uz te projekte mora adekvatnije rešiti i problem parkinga. Čini mi se da je u užem delu grada sada to najveći problem. On je posebno izražen u prepodnevnim časovima kada većina ljudi iz okoline dolazi u grad. Po meni trebalo bi graditi najmanje dva veća parkinga, jedan u blizini Opšte bolnice, a drugi u blizini zgrade Gradske uprave i Osnovnog suda – smatra Bojan Bozalo.\n– Tada nećemo imati samo problem sa vozilima iz zvorničkih mesnih zajednica već će nam svakodnevno u gradu biti ljudi iz cele regije koji će u Zvorniku, a ne kao do sada u Bijeljini, završavati obaveze u tim institucijama – kaže Bozalo, koji je zaposlen u preduzeću u Karakaju, a živi u gradskoj zoni u Zvorniku i ima problem sa parkiranjem prilikom povratka sa posla.\nFoto: R. JOKIĆ / RAS SrbijaBojan Ivanović\n– Nakon što ih odredimo, već u martu ili aprilu ove godine pristupićemo proširivanju kapaciteta parkirališta i uvođenju sistema naplate u određenim gradskim zonama – rekao je Ivanović.\n– Biće otvoren i deo ulice pored Doma zdravlja sa južne strane, što će omogućiti rasterećenje u saobraćaju u tom delu grada – ističe on.


OSUMNJIČEN ZA TERORIZAM Pozivao na ubistvo Dodika i Cvijanovićeve!\n08-06-2019 21:56 Svet Region\nZijad Halilović iz Lukavca osumnjičen je da je preko društvenih mreža podstrekivao na ubistvo predsedavajućeg Predsedništva BiH Milorada Dodika i predsednice Republike Srpske Željke Cvijanović saznaje portal „Srpska info“.\nPrema informacijama tog portala, koje prenosi RTRS, Halilović je tražio snajperistu koji bi ubio funkcionere Republike Srpske.\nPortparolka MUP-a Srpske Mirna Miljanović rekla je, navodeći inicijale osumnjičenog, da je Uprava za borbu protiv terorizma i ekstremizma MUP-a Srpske podnela Republičkom tužilaštvu izveštaj protiv Halilovića zbog sumnje da je počinio krivično delo „javno podsticanje na terorističke aktivnosti“.\n„On je osumnjičen da je 23. januara ove godine na svom profilu na Fejsbuku izneo lične ideje, kojima je podsticao na terorističke radnje, pozivajući na otvorenu likvidaciju najviših zvaničnika Republike Srpske“, pojasnila je Miljanovićeva.\n„Osim na napade protiv zvaničnika, Halilović je pozivao i na napade na narod u Republici Srpskoj. On je tražio da se angažuje iskusni snajperista koji bi ispunio njegove zahteve. Te pretnje su shvaćene ozbiljno i Uprava za borbu protiv terorizma i ekstremizma je odmah reagovala“, rekao je izvor za „Srpsku info“.\nOn je pojasnio je da je ta uprava prvo utvrdila da nije reč o lažnom profilu i da je korisnik upravo Halilović.\n„Policija je pretresla kuću i objekte koje on koristi. Tom prilikom pronađeni su pištolj i ručna bomba, mobilni telefoni i propagandni materijal. Reč je o radikalnom propagandnom materijalu“, istakao je izvor portala „Srpska info“.\nIzvor je dodao i da je za sada utvrđeno da Halilović nije pripadnik vehabijskih ili selafijskih pokreta.\nO kakvim vojnim planovima pregovaraju Moskva i Banjaluka? Pročitajte OVDE!\nDODIK UPOZORAVA: Ako Izetbegović ostvari svoju najavu, BiH će nestati!


BalkanMagazin :: EPS započeo modernizaciju RB Kolubara\nsreda, 12. septembar 2018 17:10\nU drugom kvartalu 2019. godine biće završen projekat ujednačavanja kvaliteta uglja u EPS-ovom ogranku RB Kolubara, koji će omogućiti značajne uštede u ovoj kompaniji. Kolubara će konačno biti na najvišem nivou, rame uz rame sa najefikasnijim zapadnoevropskim kopovima, kaže Milorad Grčić, v. d. direktora JP EPS.\nProjekat ujednačavanja kvaliteta uglja u EPS-ovom ogranku RB Kolubara, koji će omogućiti značajne uštede, ulazi u završnu fazu i trebalo bi da bude završen u drugom kvartalu 2019. godine. Cilj je i da Kolubara-Metal bude na tako visoko tehnološki razvijenom nivou, da bude moguće da se u samom EPS-u napravi rotorni bager. Završena je prva faza radova na novom monitornig sistemu koji sa 120 kamera pokriva RB Kolubaru. Plan je da do kraja 2020. godine u sistemu radi oko 400 kamera, rekao je Milorad Grčić, v. d. direktora JP EPS prilikom obilaska radova na deponiji i modernizaciji kontrolne sobe u Drobilani u Rudarskom basenu Kolubara, navedeno je u saopštenju EPS-a.\n„Verujem da ćemo sledeće godine imati završen projekat i iz RB Kolubara početi da isporučujemo ugalj ujednačenog kvaliteta, što će omogućiti uštede od 10 odsto uglja u termoelektranama i pouzdaniji rad termo blokova. Kasnimo tri decenije za zapadnoevropskim zemljama, ali sada smo na pragu realizacije projekta koji donosi brojne koristi EPS-u”, istakao je Grčić.\nHomogenizacija je deo prvog „zelenog projekta“ u JP EPS, ukupne vrednosti oko 180 miliona evra. Investicija u sam projekat homogenizacije i upravljanja kvalitetom uglja iznosi 54 miliona evra, zajedno sa izgradnjom nove deponije koja je neophodna za funkcionisanje sistema. Kompanija FAM isporučila je opremu za nove deponijske mašine, a očekuje se da će Energoprojekt prevazići unutrašnje problema i nastaviti sa realizacijom svog dela.\n„Realizovano je 85 odsto projekta koji je jedan od najvažnijih za RB Kolubara, ali i za proizvodnju električne energije u TENT-u. Kolubara će konačno u 2019. biti na najvišem nivou, rame uz rame sa najefikasnijim zapadnoevropskim kopovima”, rekao je Grčić.\nU obilasku radova na deponiji i modernizaciji kontrolne sobe u Drobilani bili su i Slobodan Mitrović, izvršni direktor za proizvodnju uglja u JP EPS i Milan Mišković, direktor RB Kolubara za proizvodnju uglja, Milan Đorđević i Miodrag Ranković, predsednici sindikata EPS-a i Kolubare.\n„EPS je započeo modernizaciju RB Kolubara, a krajni cilj je da Kolubara-Metal bude na visoko tehnološki razvijenom nivou, tako da bude moguće da se u samom EPS-u napraviti rotorni bager”, rekao je Grčić, prilikom obilaska proizvodnih pogona kolubarine organizacione celine Metal i dodao je da Kolubara-Metal ima svoje mesto u budućnosti kao najbolja metalska firma u Srbiji i na Balkanu. „Ideja nam je da možemo sami, svojom pameću i opremom, da izgradimo kompletan bager „glodar” u nekom narednom periodu. Mislimo da to nije mnogo daleko i da ćemo za oko pet godina moći da se pohvalimo da nam ne treba pomoć sa strane”.\nPrvi korak u modernizaciji je nabavka robota za zavarivanje, vrednosti 24 miliona dinara. Reč je o prvom robotu u RB Kolubara, koji radi na zavarivanju papuča na bageru. Robot čak sedam ili osam puta smanjuje brzinu varenja papuče bagera. Do 30 odsto je smanjeno i vreme koje se potroši za pripremu papuče za varenje. Nedavno je nabavljen i testiran a sada je već u punoj upotrebi.\nU Metalu su istakli i važnost prese koja je jedinstvena u Srbiji zbog mogućnosti savijanja profila od 50 milimetara čeličnog lima. Grčić je najavio plan za modernizaciju Metala u narednim godinama i rekao da je u ovaj deo EPS-a nedavno zaposlena mlada devojka, treće plasirana na svetskom takmičenju u zavarivanju u Tokiju.\nGrčić je obišao i novi monitoring centar u RB Kolubara, koji će biti veoma važan za podizanje bezbednosti u čitavom kolubarskom basenu.\nZavršena je prva faza radova, vrednosti između 45 i 47 miliona dinara, a trenutno 120 kamera pokriva delove RB Kolubara. Plan je da do kraja 2020. godine u sistemu radi oko 400 kamera, kojima će biti pokriveni svi vitalni delovi Kolubare, čime se olakšava rad zaposlenima, podiže bezbednost i sprečavaju krađe materijlanih dobara.\n„Investiramo u sve delove sistema, podižemo efikasnost i unapređujemo poslovanje. Deo tog ciklusa je i zapošljavanje mladih stručnjaka, u toku je konkurs za prijem 163 stručnjaka i očekujemo da ćemo dobiti najbolje mlade inženjere koji će nastaviti da doprinose modernizaciji i uvođenju najmodernijih tehnologija”, rekao je Grčić.\nRudarski basen Kolubara godišnje proizvede oko 30 miliona tona uglja iz kojih se u EPS-ovim elektranama u ogranku TENT proizvede više od polovine srpske struje.


Novogodišnja čestitka OO SNS Alibunar - eVršac\nSlobodno možemo reći da je godina za nama bila godina našeg velikog ispita.\nU uslovima pandemije Korona virusa kada se ceo svet susreo sa snažnim i nevidljivim neprijateljem postojala su dva važna zadataka stavljena pred svaku zemlju, a to je sačuvati živote građana i spasiti ekonomiju. I tu je jednostavno prestalo da važi pravilo bogatih i jakih država i onih skromnijih sa ograničenim prilikama.\nU ovom periodu Srpska napredna stranka, na čelu sa predsednikom Aleksandrom Vučićem, pokazala je koliko je zapravo sposobna da se bori za živote i budućnost građana Srbije. Dobre relacije koje neguje predsednik u spoljnopolitičkim odnosima pomogle su naše zdravstvo i ekonomiju u kriznim momentima. Slobodno možemo reći da smo ove nesvakidašnje prilike izneli mnogo stabilnije i uspešnije od mnogih razvijenih zemalja.\nU susret novoj 2021. godini želimo da poručimo građanima da država Srbija i njeni građani imaju na koga da se oslone. Srpska napredna stranka je stranka koja će ostati verna njima, otadžbini i izgradnji jedne zdrave i prosperitetne budućnosti.\nRezultati su tu da govore više od reči, novi putevi, škole i vrtići, nova radna mesta dokazuju da ma koliko izazovi bili veliki, ako svi radimo zajedno na istom cilju ne postoji način da ne uspemo.\nZa budućnost ste nam potrebni vi, građani Srbije, vaša podrška, razumevanje, ideje, ali i kritike kako bi u 2021-oj, ali i svakoj sledećoj godini naša zemlja bila još snažnija, uspešnija i društveno odgovornija.\nDa zajedno motivišemo mlade da ovde ostaju, starijima obezbedimo sigurno treće doba, a deci bezbrižno i srećno detinjstvo.\nOpštinski odbor Srpske napredne stranke Alibunar svim građanima želi srećnu, harmoničnu i blagoslovenu Novu 2021. godinu.


FINS - Reference\nKompanija reChocolize vec duži niz godina uspešno saradjuje sa FINS-om na razvoju proizvoda na bazi čokolade, namenjenim domaćem i inostranom tržištu. Saradnjom smo izuzetno zadovoljni, FINS je pokazao visok nivo profesionalizma i kompetencija, koji su nam pomogli da kreiramo jedinstveni proizvod na tržištu. S obzirom da je saradnja strateška i dugogodišnja, planiramo da se oslonimo na stručnost FINS-a i u budućnosti, kako bi naša firma bila u korak sa najinovativnijim kompanijama na tržištu.\nKompanije GRAINTEC je tražila dobro opremljenu laboratoriju za buduću saradnju, a u FINS-u smo pronašli ono što smo tražili. FINS ne samo da pruža mogućnost korišćenja odlične opreme pilot kapaciteta i potrebnih instrumenata za procenu kvaliteta hrane i hrane za životinje, već su sposobni da komuniciraju i diskutuju o rezultatima na relevantnom naučnom nivou.\nMarkus Wied Dethlefsen,\nVictoriaoil i FINS imaju saradnju duži niz godina najviše u oblasti unapređenja postojećeg portfolija proizvoda namenjenih ishrani životinja. FINS raspolaže sa pilot opremom renomiranih proizvođača koja u potpunosti može da simulira industrijsku opremu. Osim opreme FINS na prvom mestu raspolaže stručnim kadrom koji svojom stručnošću i posvećenošću može da odgovori izazovima koji se ispred njih postavljaju. Stručni kadar instituta sam istražuje na nekonvencijalnoj opremi za datu industriju i predlaže rešenja projektnih zadataka i na kraju daje potpuno tehnološko rešenje procesa i daje novu upotrebnu vrednost proizvoda. FINS i Victoriaoil su zajedničkim radom i razvojem došli do niza rešenja koje su Victoriaoilu omogućili razvoj proizvoda koji su po pogledu kvaliteta prihvaćeni na tržištu.


Prištinski publicista Veton Suroi: Na Kosovu je napravljena nova Republika Srpska, ma koliko mi to osporavali! | Vestinet.rs\nPočetna TEMA DANA\tPrištinski publicista Veton Suroi: Na Kosovu je napravljena nova Republika Srpska, ma koliko mi to osporavali!\nPrištinski publicista Veton Suroi, komentarišući domete najnovijih briselskih sporazuma konstatuje da je na Kosovu njihovim potpisivanjem stvoren novi entitet, o čemu su se, kaže, dogovodili premijeri Srbije i Kosova, uz posredovanje EU.\n„Oni su potpisali da se taj entitet uspostavi na osnovu zakona Kosova kako onih koji su sada na snazi, pa tako i onih koji će tek biti izrađeni. Iako takav entitet ne postoji ni u Ustavu ni u zakonima Kosova, oni su se sloilži da zajednički opišu prirodu tog pravnog entiteta, od samog osnivanja, materiju koja će ga ispunjavati i odnose koje će imati sa centralnim vlastima u budućnosti“, ocenjuje Suroi u autorskom tekstu za dnevni list Koha ditore.\nOpisujući detaljno elemente nove zajednice, a koju u Prištini zovu asocijacijom, Suroi takav naziv osporava i tvrdi da „naravno da taj pravni entitet nije nevladina organizacija“.\n„Teško bi bilo zamisliti da neki NVO ima prava koja su data asocijaciji. Na primer, da njeni zaposleni potpadaju pod Zakon o državnoj upravi, kao to će biti slucaj sa zaposlenima u Asocijaciji/Zajednici“, primećuje Suroi. Naprotiv, taj pravni entitet oko kog su se složile dve vlade predstavlja teritorijalnu autonomiju kosovskih Srba, smatra Suroi i konstatuje da u njoj interesi kosovskih Srba dobijaju teritorijalnu formu.\nUnutar te Asocijacije/Zajednice, kako navodi, srpske vlasti će određivati ekonomski razvoj, prostorno planiranje, obrazovanje, zdravstvo, ali će moći da štite i sve ono to se smatra srpskim interesom. Istovremeno, primećuje Suroi, u momentu kada neto identifikuju kao suprotno svom interesu, vlasti Asocijacije/Zajednice mogu da blokiraju izvrenje odluka na svojoj teritoriji, da traže izmene onih odluka donetih na centralnom nivou ili da ih potpuno ospore na raznim sudskim instancama, to podrazumeva i Ustavni sud.\nIli da urade sve tri stvari odjednom.\nPominjući i poredeći pojmove većine i manjine u srpskom političkom diskursu od vremena Miloševića, Suroi u analizi briselskih sporazuma poredi ZSO sa Republikom Srpskom, koju smatra najekstremnijom formom pokušaja da se izbegne „većinstvo“. On čak tvrdi da su osnovni principi na kojima je RS izgrađena (osim, kako kaže, onog genocidnog) takvi da ako su Srbi primorani da žive u državi BiH onda to mogu jedino u svom pravnom entitetu, bez mogućnosti da dođe do „većinstva“.\nA potpisivanje Sporazuma o asocijaciji u Briselu, predstavnici Beograda smatraju da su konačno onemogućili „većinstvo“ na Kosovu, objasnivši u velikoj meri odakle ide ideološka početna tačka za ovo političko postignuće, konstatuje Suroi.\nKritikujući kosovske predstavnike i njihov pokušaj da sporazum objasne tvrdnjama da u sporazumu ne postoje izvršne nadležnosti ili čak da je Srbija time priznala Kosovo, Suroi kaže da prištinski pregovarači time vređaju inteligenciju građana Kosova i kriju se iza loših prevoda ili iza ciljano dvosmislenih diplomatskih formulacija.\nNegirajući sve pokušaje te vrste i navodeći primere, on zaključuje da su umesto društva posmatrača Srbi Asocijacijom/Zajednicom dobili pravni entitet koji će imati puni nadzor u vaznim oblastima života i svim pitanjima koja srpska zajednica smatra važnim ili za koja vođe Asocijacije/Zajednice smatraju da imaju za cilj unapređenje interesa Srba.\n„Puni nadzor“, potencira Suroi, u ovom slučaju je preuzimanja odgovornosti nad određenim oblastima na određenoj teritoriji.\nBriselKosovoRepublika SrpskasporazumSRBIJAVeton SuroiZajednica srpskih opštinaZSO\nUpoznajte Indijca koji ne jede i ne pije više od 7 decenija!? – VIDEO


Toksična još tri proizvoda dečije hrane\nBeta 15. novembra 2016. 20:35\nNedozvoljene količine pesticida nadjene su u još tri proizvoda dečije hrane „Juvitana“, prenela je večeras Radio-televizija Srbije.\nPo rečima doktora Srdje Jankovića iz Univerzitetske dečje klinike u Tiršovoj ulici u Beogradu, „prag stvarno toksične doze znatno je viši nego što je dozvoljeno“, te taj slučaj „treba shvatiti ozbiljno“.\nInspekcija Ministarstva zdravlja Srbije je počela kontrolu povlačenja iz prodaje spornih proizvoda Juvitane, izjavio je danas pomoćnik ministra zadužen za inspekcijske poslove Zoran Panajotović.\nMinistarstvo zdravlja juče je objavilo da je još osam proizvoda Juvitane, iz fabrike u Indjiji, zdravstveno neispravno, jer je u njima nadjen veći broj pesticida.\nPre toga, to ministarstvo je 8. novembra objavilo je da se sumnja u zdravstvenu ispravnost sedam vrsta Juvitana kašica za decu koje bi mogle biti rizične po zdravlje jer u njima ima presticida.\nNakon toga, fabrika dečje hrane Juvitana u Indjiji obustavila je proizvodnju i saopštila da će zabrana proizvodnje trajati dok akreditovane laboratorije ne ispitaju zdravstvenu ispravnost sirovina i gotovih proizvoda na lageru u fabrici.\nU saopštenju kompanije Svislajon Takovo navodi se da, ukoliko nalaz Ministarstva zdravlja bude tačan, biće uništene zalihe spornih proizvoda, a fabrika u Indjiji biće trajno zatvorena.\nTa kompanija je naglasila i da neće dozvoliti gašenje svog najjačeg brenda u proizvodnji dečije hrane i da će fabrika biti izmeštena tamo gde na tržištu budu obezbedjene zdravstveno ispravne sirovine.


Pacijentkinji s urednim uputom naplatili 7.000 dinara: Laboratorija Kliničkog centra\n- Imala sam uput da uradim četiri analize za osteoporozu, helikobakteriju, hormone štitne žlezde i jednu analizu za bubrege, a rekli su mi da će to da me košta 7.000 dinara. Kada su mi rekli cifru, tražila sam nazad knjižicu i otišla neobavljenog posla – ispričala je Milica Vasin kojoj se sve ovo desilo prošle nedelje i koja je slučaj odmah prijavila zdravstvenoj inspekciji i zaštitniku prava pacijenata u bolnici.\nOva Novosađanka kaže kako joj je analiza za bubrege bila hitna i da je to morala da uradi u privatnoj klinici, što je platila oko 700 dinara. Od nje nisu tražili da posebno plati i uslugu “vađenja krvi”, što po cenovniku Kliničkog centra košta 150 dinara.\nIako u zdravstevnoj inspekciji nisu mogli zvanično da nam kažu šta su otkrili, “Blic” saznaje da su inspektori zabranili bolnici da naplaćuje ove usluge, te su im o tome izdali i pismeno rešenje “koje će biti predmet kontrole izvršenja”.\n- Tačno je da se u laboratoriji naplaćuju usluge u iznosima višim od propisanih članom 17. pravilnika o sadržini i obimu prava na zdravstvenu zaštitu iz obaveznog zdravstvenog osiguranja i o participaciji za 2010. godinu – kaže se između ostalog u nalazu inspekcije, koja je vanredni nadzor obavila 10. decembra. Istog dana je inspektor izrekao zabranu naplate laboratorijskih zdravstvenih usluga.\nOdluku o tome da ne primaju pacijente sa uputima drugih ustanova Klinički centar Vojvodine doneo je 8. decembra, kada je rečeno da se tim pacijentima analize neće naplaćivati, ali ih neće ni primati. Suprotno tvrdnjama nadležnih, nalazi su se ipak naplaćivali, a od toga se odustalo tek nakon što je to inspekcija zabranila.\n- Zdravstvena inspekcija nam nije odredila nikakvu kaznu ili sankciju za naplaćivanje analiza, a nakon njihovog rešenja, od ponedeljka, pacijentima ne naplaćujemo laboratorijske usluge. Sada sa uputom iz drugih ustanova primamo pacijente koji su prioritet, odnosno trudnice, dobrovoljne davaoce krvi i druge iz povlašćenih kategorija, dok ostale sa uputima iz drugih ustanova ne primamo – kazala je portparolka Kliničkog centra Vojvodine Jelena Jurišin.\nLekari Doma zdravlja “Novi Sad”, međutim, kažu da im svaki dan dolaze nezadovoljni pacijenti koji nemaju novca da plate analize kod privatnika.\n- Nas niko nije obavestio da ne šaljemo pacijente u Klinički centar, a mi nemamo gde da ih šaljemo. Jedna baka već dva dana ide od bolnice do naše ambulante i ne može da uradi analize koje su joj neophodne, a ne radimo ih mi u Domu zdravlja ne radimo – kažu lekari.\nPacijenti koji nemaju novca sada mole lekare da im na uputimo upišu šifru da su davaoci krvi, kako ne bi platili analize od kojih im zavisi lečenje.


HERCEGOVCI NA POKLONJENJU MOŠTIMA SVETOG VASILIJA, mnogi jutros vraćeni sa granice\nVeliki broj naših sugrađana i Hercegovaca pohodio je danas Nikšić da bi prisustvovali Velikom crkveno-narodnom saboru i cjelivali mošti Svetog Vasilija Ostoškog Čudotvorca, koji su za ovu priliku prenijeti iz manastira Ostrogu u nikšićki saborni hram.\nLiturgiju u sabornom hramu Svetog Vasilija Ostroškog, pokraj svetiteljevih moštiju služili su mitropolit crnogorsko-primorski Amfilohije i episkopi – raško-prizrenski Teodosije, mileševski Atanasije, budimljansko-nikšićki Joanikije, pakračko slavonski Jovan, bihaćko-petrovački Sergije, zahumsko-hercegovački Dimitrije, dioklijski Metodije, umirovljeni zahumsko-hercegovački Atanasije sa mnogobrojnim sveštenstvom i sveštenomonaštvom.\nNakon liturgije je pročitan i proglas Svetovasilijevskog ili Velikog crkveno-narodnog sabora, koji je organizovala Mitropolija crnogorsko-primorska i Eparhija budimljansko-nikšićka, povodom vladinog Prijedloga zakona o slobodi vjeroispovijesti, a koji predviđa oduzimanje imovine Srpske pravoslavne crkve u Crnoj Gori.\nPrema blagoslovu vladika SPC, mošti Svetog Vasilija Ostroškog biće u Nikšiću sve dok se posljednji čovjek ne pokloni – tako da će narod koji je vraćen sa granice Crne Gore sa Srbijom i Republikom Srpskom moći to učiniti tokom noći pa sve do sutra ujutru.\nAutobusi koji su noćas krenuli u Nikšić iz Srbije i Republike Srpske na veliki narodni sabor, zaustavljeni su na granici, javile su agencije.\nInformacije sa terena kažu da je i veliki broj Trebinjaca i Hercegovaca takođe vraćen jutros sa Vilusa i drugih graničnih prelaza, bez obrazloženja.\nKako nam je potvrđeno, sa granice su upućeni nazad i vjernici koji su jutros u Nikšić iz Trebinja krenuli u nekoliko kombija i privatnih automobila u organizaciji Zadužbine “Knez Miroslav Humski”.\nVraćeni su i autobusi iz Bileće, Nevesinja i Gacka, javio je Radio „Svetigora“.


Bojan je svojim izuzetnim glasom i nacionalnim melosom, ali i svojim pomalo stidljivim osmehom i lepim vaspitanjem, prosto očarao sve - i žiri i milione ljudi iz zemlje i inostranstva koji prate ovo takmičenje. Na njihovu veliku radost, ovaj skromni momak je još jednom pokazao svoj talenat i plasirao se u finale Zvezda Granda\nMeđutim, malo ko zna da je Bojanov potencijal među prvima prepoznao doktor Aleksandar Genčov, čovek koji stoji iza kompanije Helios Medical, poznate po vrhunskim nemačkim Gelita CH-Alpha i Qyra preparatima na bazi bioaktivnih kolagenih peptida, ali i po svojim društveno angažovanim aktivnostima i pružanju pomoći mladim talentima iz raznih oblasti širom regiona.\nU želji da pomogne mladom pevaču, dr Genčov je mu je ponudio saradnju i podršku na putu do Zvezda i Bojan Pavlović mu je izuzetno zahvalan na tome.\n- Moram posebno da se zahvalim Aleksandru Genčovu i brendu CH-Alpha, koji su u meni prepoznali talenat – poručio je Bojan.\nAko niste znali, Helios Medical je domaći zastupnik nemačke kompanije Gelita-GBMH, koja se širom sveta proslavila svojim CH-Alpha preparatima, a saradnja ove kompanije sa mladićem koji je tek kročio na svoj profesionalni put predstavlja izuzetan primer da vrhunske zapadne kompanije prate i podržavaju sve što je kvalitetno na našim prostorima.\n- Naš slogan je da najbolji idu sa najboljima, i zato smo veoma zadovoljni što možemo da pomognemo jednom mladom umetniku da se profesionalno ostvari – izjavio je dr Aleksandar Genčov, generalni direktor CH Alpha Gelita za jugoistočnu Evropu.\nCH-Alpha je preparat koji u sebi sadrži aktivni sastojak FORTIGEL® i namenjen je kao pomoć osobama koje pate od osteoartritisa, kao i svim starijim osobama ili onima koji su doživeli sportsku povredu.\nZahvaljujući precizno određenoj koncentraciji aminokiselina, ovo sredstvo ima pozitivan efekat na obnavljanje hrskavice, podstiče hodrocite da proizvode novi kolagen, a povoljno utiče i na regulisanje kolagenskog sastava u tetivama i ligamentima, kao i na regulisanje sastava samih kostiju.\nAmpula CH-Alpha preparata sadrži 10g sastojka FORTIGEL®, čime se CH-Alpha izdvaja kao proizvod sa najvećom koncentracijom ovog sastojka na tržištu po dnevnoj dozi.


Dačić: Srbija ima otvorena pitanja sa susjedima - Bportal.ba - Najvažnije vijesti iz BiH\nMinistar spoljnih poslova Srbije Ivica Dačić izjavio je da i dalje ima otvorenih pitanja u vezi sa susjedima Srbije, te se i danas još traga za Srbima koji su “poginuli i nestali s tih prostora”.\n“Teško je prihvatati kompromise koji su politički nužni, a dati oproštaj za lične nesreće i stradanja. To breme nosimo svi zajedno”, rekao je Dačić u Ubu, na svečanom uručenju 20 stanova za izbjegličke porodice iz Bosne i Hercegovine i Hrvatske.\nStanovi su izgrađeni u okviru Regionalnog stambenog programa koji se finansira donatorskim sredstvima, a najveći donator je EU. Fondom Regionalnog stambenog programa upravlja Banka Savjeta Evrope za razvoj, program u Srbiji sprovodi Кomeserijat Srbije za izbjeglice i migracije, u saradnji s lokalnim vlastima, i uz nadzor UNHCR i OEBS-a.\nMinistar je rekao da Srbija “čvrsto stoji na putu pridruživanja Evropskoj uniji” i da novčani poklon EU za Fond Regionalnog stambenog programa predstavlja dokaz pomoći u tom smjeru i “razumijevanja za naša stradanja u ratu na prostorima bivše Jugoslavije”, prenijelo je Ministarstvo spoljnih poslova Srbije.\nIzgradnja 20 stanova na Ubu, u kojima će trajno biti smješteno 60 ljudi, iz fonda Regionalnog stambenog programa je plaćena sa 415.690 eura, a iz budžeta Opštine Ub 14 miliona dinara.\n“Regionalni stambeni program u Srbiji obezbijedio je sredstva za rješavanje stambenih potreba za više od sedam hiljada izbjegličkih porodica. Do sada je, u okviru tog programa, stambeno zbrinuto 3.528 izbjegličkih porodica. Gradi se na više od 40 lokacija”, rekao je Dačić.\n“Uskoro ćemo se vidjeti u Vršcu, Bajinoj Bašti, Кikindi, Vrnjačkoj Banji, Golubincima, Temerinu i drugim mjestima gdje se završavaju stambene jedinice za izbjeglice u okviru Regionalnog stambenog programa”, rekao je Dačić.\nOznačeno: ivica dačić, otvorena pitanja, susjedne zemlje


Prodat proizvodni dio firme TTU u Tuzli - Akta.ba\n23.12.2016. 07:50 / Izvor: Fena\nNa petoj aukciji za oko šest miliona KM prodat je proizvodni dio firme TTU u Tuzli. Zajednički su dio imovine kupili Elektroprivreda BiH i Rudnici mrkog uglja (RMU) Banovići. Većinski vlasnik nove firme je Elektroprivreda u iznosu od 80 posto, dok će preostalih 20 posto pripasti Rudniku Banovići.\nStečajni upravnik TTU Tuzla Alisa Bijedić je kazala da je jedan od komentara u prethodnim razgovorima bio, u vezi s imovinom u ovom krugu, da će i TTU Energetik biti zainteresiran u nekom narednom periodu, ako bude potrebe, za dio imovine.\n"Veoma mi je drago da je došao taj momenat da se proda fabrika jer dugo vremena vodimo jaku borbu po pitanju prodaje. Nije bilo konkurenata, bila je samo jedna koverta i toliko je usvojeno od komisije", kazao je.\n"Ono što također očekujemo da što prije uprava TTU Energetika što prije raspište javne pozive za zaposlenike, da se što prije prime bivši zaposlenici TTU Tuzla u stečaju, koji su završili na birou i da se ispune određeni zahtjevi koji su postavljeni pred TTU Energetik", izjavio je ministar industrije, energetike i rudarstva TK Srđan Mićanović.\nTAGOVI: Srđan Mićanović TTU Tuzla RMU Banovići Alisa Bijedić Bego Gutić


MMF odobrio osmu reviziju aranžmana sa Srbijom - Nova ekonomija\nMMF odobrio osmu reviziju aranžmana s...\nMMF odobrio osmu reviziju aranžmana sa Srbijom\nOdbor izvršnih direktora Međunarodnog monetarnog fonda odobrio je osmu, poslednju reviziju stendbaj aranžmana Srbije iz predostrožnosti, saopštila je Narodna banka Srbije.\nTokom trajanja aranžmana koji ističe 22. februara 2018, Srbija nije koristila sredstva koja su joj bila na raspolaganju, navela je NBS.\nOdbor izvršnih direktora MMF ocenio je da je Srbija tokom aranžmana sprovođenjem dogovorenog ekonomskog programa ostvarila značajan napredak, povećano je poverenje na tržištu i ostvaren je rast investicija i ekonomske aktivnosti.\nPrema oceni MMF-a poslovno okruženje u Srbiji unapređeno je u uslovima makroekonomske stabilnosti i boljeg regulatornog okvira, a nastavak reformi unaprediće javnu administraciju i doprineće efikasnijem pružanju javnih usluga.\nMMF je ukazao da je još dosta toga ostalo da se uradi kada su u pitanju preostala preduzeća u većinskom državnom vlasništvu kako bi se unapredio način njihovog upravljanja, investiranja i ojačali administrativni kapaciteti.\nSugeriše se nastavak poreskih reformi i otklanjanje neizvesnosti u sistemu sudstva, čime bi se dodatno podstakla poslovna aktivnost.\nMMF je pozdravio poboljšanje uslova na tržištu rada, kretanje inflacije blizu centralne vrednosti cilja, ubrzano smanjenje javnog duga i jaku eksternu poziciju zemlje. Konstatovan je vidan napredak u domenu strukturnih reformi, ali i ukazano na to da su u ovoj oblasti potrebne dublje institucionalne reforme kojima bi se osigurao održiv privredni rast.\nKada je reč o fiskalnoj politici, istaknuto je da je kroz značajno fiskalno prilagođavanje, nivo javnog duga u silaznoj putanji, te da je Zakonom o budžetu za 2018. stvoren prostor za kapitalne investicije, kao i da će se kroz poreske olakšice dodatno stimulisati rast zaposlenosti.\n"Karakterišući okvir monetarne politike kao odgovarajući, imajući u vidu neizvesnosti na domaćem i inostranom tržištu, MMF je pozdravio nedavnu fleksibilnost deviznog kursa domaće valute, koja je delovala u pravcu aprecijacije dinara usled unapređenih makroekonomskih fundamenata i tržišnih uslova", prenela je NBS.\nReforme u finansijskom sektoru dovele su do jačanja bankarskog sektora koji je sada u znatno boljoj poziciji da podrži ekonomsku aktivnost, ocenio je MMF i pohvalio veoma dobre rezultate sprovođenja strategije za rešavanje problematičnih kredita, ali i ukazao da su dalje aktivnosti u ovom pogledu neophodne.\nZnačajan napredak u sprovođenju strukturnih reformi ojačao je potencijal rasta srpske privrede, uticao je na smanjenje fiskalnih rizika i kreiranje radnih mesta, a monetarna politika uspela da drži inflaciju pod čvrstom kontrolom, čime je podržala ekonomski oporavak zemlje, ukazao je MMF.\n"Odbor izvršnih direktora MMF-a je zaključio da je Srbija, bližeći se završetku aranžmana, uspela da sprovođenjem dogovorenog ekonomskog programa ostvari makroekonomsko prilagođavanje i znatno ojača svoj ekonomski kapacitet", navedeno je u saopštenju NBS.


Tango Six: Vansi u sredu predstavlja planove za "Teslu"\nTango Six: Vansi u sredu predstavlja planove za „Teslu“\nTanjug 8. februara 2019. 11:36\nBEOGRAD – Kompanija „Vansi“, novi koncesioni operater „Nikole Tesle“, organizovaće svečanost u zgradi aerodromskog terminala 13. februara kada se očekuje da ta francuska kompanija predstavi svoje planove za beogradski aerodrom, piše portal Tango Six.\nOčekuje se da će tom prilikom javnosti biti prezentovani precizniji planovi obaveznih i drugih infrastrukturnih proširenja koje će „Vansi“ sprovesti, piše portal.\nKompanija je krajem decembra prošle godine uplatila jednokratnu koncesionu naknadu od 501 milion evra za aerodrom „Nikola Tesla“ i time je zvanično preuzela upravljanje beogradskim aerodromom na 25 godina.\nObaveza „Vansija“ je da uloži u Aerodrom 1,46 milijardi evra, a u ta ulaganja spadaju jednokratna naknada, minimalne godišnje koncesione naknade i kapitalna ulaganja.\nNBS prodala 45 mln evra, kurs dinara sutra 117,6147\nDolazak Folksvagena bio bi poruka da SRBmože mnogo da ponudi


Načelnik Muzur započeo sa posjetama privrednim subjektima sa sjedištem na području općine Ilidža - Ilidza.ba I\nHome/Ilidza/Načelnik Muzur započeo sa posjetama privrednim subjektima sa sjedištem na području općine Ilidža\nNačelnik Nermin Muzur započeo je sa posjetama privrednim subjektima sa sjedištem na području općine Ilidža, te se u narednom periodu planira unaprijediti saradnja sa realnim sektorom koji je jedan od ključnih nosilaca ekonomskog razvoja općine Ilidža.\nPrva posjeta je upriličena jednoj od najvećih ilidžanskih kompanija „Sinkro“ koja se bavi proizvodnjom, veleprodajom i maloprodajom tapaciranog i pločastog namještaja, repromaterijala i štofova. Ova kompanija trenutno zapošljava više od 500 zaposlenih, sa proizvodnim pogonima na više od 40.000 kvadrata.\nNačelnik Muzur je sa vlasnikom ove kompanije Omarom Kuštrićem razgovarao o kapacitetima i poziciji ove kompanije na svjetskom i domaćem tržišu, ali i o izazovima u radu zbog pojave pandemije.\n„Zadovoljstvo mi je što na području općine Ilidža imamo kompanije koje u potpunosti realiziraju proizvodnju, od sirovine do finalnog proizvoda i to po najvećim evropskim standardima. Ovakvi primjeri nam pokazuju da je moguće imati vrhunski organizirane pogone i sisteme kojima je potrebno pružiti podršku u njihovom radu“, istakao je načelnik Muzur.\nU narednom periodu načelnik Muzur će nastaviti sa posjetama privrednim subjektima te će organizirati sastanke sa ciljem pružanja podrške realnom sektoru i unapređenja zajedničke saradnje.\nFederacija BiH će danas dobiti plan vakcinacije protiv Covida-19


Alkalaj se susreo sa specijalnom predstavnicom generalnog sekretara Vijeća Evrope - Klix.ba\nAlkalaj se susreo sa specijalnom predstavnicom generalnog sekretara Vijeća Evrope\n14.12.2007. u 15:23\nMinistar vanjskih poslova Bosne i Hercegovine Sven Alkalaj sastao se danas sa novoimenovanom specijalnom predstavnicom generalnog sekretara Vijeća Evrope u Bosni i Hercegovini Caroline Ravaud, koja boravi u pripremnoj posjeti BiH radi preuzimanja dužnosti početkom narednog mjeseca.\nTokom susreta razmijenjena su mišljenja o aktuelnoj političkoj situaciji u BiH, ispunjavanju postprijemnih obaveza i preporuka Vijeća Europe te o mogućim područjima i programima saradnje Bosne i Hercegovine i Vijeća Evrope, stoji u saopćenju Ministarstva vanjskih poslova BiH.\nMinistar Alkalaj je upoznao sagovornicu sa pozitivnim razvojem situacije u BiH koji je omogućio parafiranje Sporazuma o stabilizaciji i pridruživanju sa EU (SAA). U tom kontekstu izrazio je optimizam da će Akcioni plan za reformu policije biti pravovremeno realiziran.\nCaroline Ravaud je istakla da Bosna i Hercegovina treba da iskoristi sve potencijale koje pruža punopravno članstvo u Vijeću Evrope. Rekla je da će Ured Vijeća Evrope i dalje biti angažovan na realizaciji programa usmjerenih na unaprjeđenje demokratskih standarda, ljudskih prava i vladavine prava, te posebno na polju visokog obrazovanja u BiH.\nZDK: Inspektori kontrolišu ulje iz robnih rezervi\nBlizu 1,5 milion hodočasnika stiglo u Saudijsku Srabiju na hadž